title: Museo dei trasporti Ogliari

text: Museo dei trasporti Ogliari (suom. "Ogliarin liikennemuseo") on Rancossa Varesen maakunnassa Pohjois-Italiassa sijaitseva museo. Museon on harrastuksekseen perustanut vuonna 1954 Francesco Ogliari, jonka talon pihalla museo sijaitsee. Museoon on aina ollut vapaa pääsy aukioloaikoina, mutta poistuessa voi antaa vapaaehtoisen lahjoituksen museon ylläpitämiseksi. Museo on auki kesäkaudella.


title: Museo dei trasporti Ogliari

text: Museossa on sekalainen valikoima liikennevälineitä 1700-luvulta 1900-luvun jälkipuoliskolle. Liikennevälineet on laitettu esille ulkoilmaan, ja niihin on puvustettu mallinukkeja aikakaudelle sopiviin vaatteisiin. Museosta löytyy erikoisuuksia, mm. Giuseppe Verdin ja paavin omat junanvaunut sekä maan alle rakennettu kokonainen milanolainen metroasema junineen.


title: Ammunta kesäolympialaisissa 1932

text: Los Angelesin kesäolympialaisissa 1932 ammunnassa kilpailtiin kahdessa lajissa.


title: Kesäuniversiadit 2007

text: XXIV kesäuniversiadit järjestettiin Bangkokissa Thaimaassa 8. elokuuta–18. elokuuta. Kilpailuihin osallistui noin 170 maata ja yhteensä noin 10 000 urheilijaa kilpaili kaikkiaan 15 lajissa.


title: Peithon Agenorin poika

text: Peithon Agenorin poika (Kuoli 312 eaa.) oli makedonialainen sotilas jonka Aleksanteri Suuri oli Induksen alajuoksun alueen satraappina 325 eaa.-316 eaa.


title: Peithon Agenorin poika

text: Peithon mainitaan ensimmäisen kerran lähteissä jalkaväen osaston ("taxis") komentajana vuonna 325 eaa. malli-heimoa vastaan käydyissä taisteluissa. Peithon kunnostautui taisteluissa niin että Aleksanteri Suuri nimitti hänet satraapiksi sille alueelle joka jäi Induksen ja Akesineksen (nykyinen Chenab) yhtymäkohdan eteläpuolelle. Aleksanterin vielä ollessa Intiassa Peithon kukisti kapinaan nousseen kuningas Musikanoksen. Myöhemmin paikalliset nousivat kapinaan ja Peithonin oli peräännyttävä Induksen yläjuoksulle Poroksen ja Taksileen luokse.


title: Peithon Agenorin poika

text: Aleksanteri Suuren kuoleman jälkeen diadokit päättivät että Peithon saisi jatkaa tehtävässään. Vuonna 317 eaa. eräs toinen Peithon, Meedian satraappi, yritti saada Aleksanterin valtakunnan itäosat hallintaansa. Muut satraapit liittoutuivat häntä vastaan. Poros lähti länteen, mukanaan osa joukoistaan. Vuonna 315 eaa. valtakunnan uusi mahtimies Antigonos I nimitti Peithonin Babyloniain satraapiksi. Pian tämän jälkeen Chandragupta Maurya valtasi Induslaakson.


title: Peithon Agenorin poika

text: Kolmannessa diadokkisodassa Peithon taisteli Antigononksen pojan Demetrioksen kanssa Ptolemaios I:ä vastaan. Peithon kaatui Gazan taistelussa. Ptolemaioksen liittolainen Seleukos valtasi Babylonian vuonna 311 eaa.


title: Mario Gómez

text: Mario Gómez García (s. 10. heinäkuuta 1985 Riedlingen, Baden-Württembergin osavaltio, Länsi-Saksa) on saksalainen jalkapalloilija, Hän pelaa VfB Stuttgartia Saksassa Pelipaikaltaan Gómez on hyökkääjä.


title: Mario Gómez

text: Mario "Super Mario" Gómez edusti vuosina 2004–2009 VfB Stuttgartia tehden 121 Bundesliigaottelussa 63 maalia. Bundesliigakauden 2008–2009 jälkeen sinetöityi Gómezin siirtyminen saksalaisjätti FC Bayern Müncheniin, kun kauden viimeisessä ottelussa varmistui ettei VfB Stuttgart voita Saksan mestaruutta. Gómezista tuli kautta aikojen kallein Saksan liigassa siirtynyt pelaaja 30 miljoonan euron siirtokorvauksella, jonka Bayern maksoi Gómezista Stuttgartille. Gómez ei onnistunut ensimmäisellä kaudella Bayernissa mutta on sen jälkeen hieman parantanut otteitaan. Aikaisemmin ennätyssumma oli maksettu Owen Hargreavesista joka siirtyi Manchester Unitediin Bayern Münchenistä kesällä 2007.


title: Mario Gómez

text: Kesällä 2010 siirtoikkunan viime hetkillä Gómez oli siirtymässä Liverpooliin. Siirto kuitenkin peruuntui aivan viime hetkellä kun siirtoikkuna meni kiinni.


title: Mario Gómez

text: Maajoukkuetasolla Gómez, jonka isä on espanjalainen ja äiti saksalainen, on edustanut Saksaa. Hän debytoi joukkueessa 7. helmikuuta 2007 Sveitsiä vastaan tehden heti myös maalin. Gómez on yleensä maajoukkueessa ollut tehoton ja hänellä on ollut ennätyspitkä 14 kuukauden maaliton kausi.


title: Mario Gómez

text: EM-kisoissa 2012 Gómez oli Saksan paras maalitekijä kolmella osumallaan. Gómez oli Joachim Löwin ykkösvaihtoehto kärkeen, vaikka joukkueessa mukana oli myös Saksan maajoukkuehistorian paras maalintekijä Miroslav Klose. Portugalia vastaan Gómez puski tyylikkäästi pallon Rui Patrícion selän taaksen, kun pelikellossa oli 72 minuuttia. Maali jäi ottelun ainoaksi. Myös Hollantia vastaan Saksa oli Gómezin maalien varassa, kun hän viimeisteli ensimmäisen jakson aikana kahdesti ja Saksa voitti lopulta 2–1-luvuin. Tanskaa vastaan Gómez jatkoi Saksan avauskokoonpanossa ja syötti Lukas Podolskin tekemän 1–0-maalin. Puolivälierään Kreikkaa vastaan Saksa lähti rajusti muuttuneella hyökkäyksellä ja Gómez aloitti ottelun penkiltä, tullen 80 minuutin kohdalla kentälle. Välieräotteluun Italiaa vastaan Gómez palasi avaukseen, mutta Löw vaihtoi hänet Kloseen ottelun puoliajalla.


title: Mario Gómez

text: MM-kisojen 2018 päätyttyä Gómez on pelannut 78 maaottelua ja tehnyt niissä 31 maalia.


title: Ammunta kesäolympialaisissa 1936

text: Berliinin kesäolympialaisissa 1936 kilpailtiin ammunnassa kolmessa eri lajissa.


Cartoceto di Pergolan kullatut pronssiesineet ovat ainoa vielä jäljellä oleva roomalaisajan ratsastusaiheinen kullattujen pronssiesineiden löytö. Alun perin siihen kuului kaksi hevosta ja kaksi ritaria, joista vain toinen on säilynyt, sekä kaksi seisovaa naista.


title: Cartoceto di Pergolan kullatut pronssiesineet

text: Kesäkuussa 1946 löydettiin Italiasta Santa Lucia di Calemellosta läheltä Cartoceto di Pergolaa satoja pieniä kullattuja pronssipalasia. Löydön tekijänä pidetään Giovanni Vernareccia, joka oli tuolloin Fossombronen arkeologinen johtaja. Hän on myös kuvannut löytöä muistelmissaan. Vernarecci ja Nereo Alfieri, joka oli "Soprintendenza alle Antichità delle Marchen" alueellinen johtaja. Restaurointi valmistui useassa vaiheessa vuosien 1949 ja 1988 välillä. Yhteensä 318 palasta koottiin neljä patsasta.


text: Esineet löydettiin läheltä Via Flaminian ja Via Saria Gallican välistä risteystä. Paikka on etäällä keskuksista, mikä on johtanut arvailuihin siitä, että asetelma siirrettiin alkuperäiseltä paikaltaan odottamaan uudelleensijoittamista joskus myöhäisantiikin aikana. Tai kenties bysanttilaisella ajalla sillä on myös esitetty teorioita siitä, että kyseessä on damnatio memoriae.


text: Esineiden alkuperäinen sijainti on epävarma. Yleisimmin hyväksytty teoria on, että asetelma oli jalustalla jossakin julkisella paikalla (todennäköisesti löytöpaikan lähellä sijainneen roomalaisen kaupungin foorumilla. Todennäköisimpiä vaihtoehtoja ovat "Forum Spronii" Fossombronessa, joka oli lähin kaupunki; "Sentinum" Sassoferratossa, josta on löydetty useita suuria patsaita; tai Suasa, sillä siellä on tehty useita vastaavankaltaisia löytöjä).


title: Lapinorvokki

text: Lapinorvokki ("Viola biflora") on kukka, joka kuuluu orvokkeihin. Se muistuttaa rakenteeltaan metsä- ja aho-orvokkia. Kukat ovat keltaisia ja niiden muoto muistuttaa keto-orvokin kukkia. Kukkavarsi on pysty, hento ja haaraton, 7–15 cm pitkä.


title: Lapinorvokki

text: Suomessa lapinorvokkia kasvaa vain aivan pohjoisessa, esimerkiksi Inarin seudulla. Skandinavian niemimaan pohjoisosien lisäksi lajia esiintyy kuitenkin myös Keski- ja Etelä-Euroopan vuoristoissa ja Siperiassa. Tunturien rinteillä koivumetsissä laji kasvaa korkeaksi ja isokukkaiseksi, kun taas puurajan yläpuolella se on todella matala, harvalehtinen ja pienikukkainen.


title: Kukkula

text: Kukkula on maankohouma, joka ei erotu merkittävästi muusta maastosta. Kukkula ei vaikeuta asutusta ja useita kaupunkeja onkin rakennettu kukkuloiden lähistölle, kuten esimerkiksi Rooma ja Turku. Merkitykseltään lähelle kukkulaa suomen kielessä tulevat nimitykset kunnas ja kankare, jotka suomalaisen maantieteilijän J. G. Granön teoksessaan "Puhdas maantiede" (1930) esittämässä luokittelussa on määritelty niin, että kunnas on alle 10 metriä korkea, ja kankare on korkeudeltaan 10–20 metriä. Näitä korkeampi on mäki, joka on korkeudeltaan 20–50 metriä.


title: Andrés de la Cruz

text: Andrés de la Cruz Torres (s. 20. kesäkuuta 1986 Madrid, Madridin maakunta, Espanja) on espanjalainen näyttelijä ja laulaja. Hänen merkittävimpiä roolejaan on Boliche () televisiosarjassa "Serranon perhe".


title: Andrés de la Cruz

text: Andrés on ollut näyttelijä kymmenenvuotiaasta asti, ja on todella iloinen siitä. Hänellä on pikkusisko nimeltä Gema. Andrés rakastaa pop-musiikkia, jalkapalloa ja matkustamista. Hänen lempikaupunkinsa on Berliini.


title: Andrés de la Cruz

text: De la Cruz on myös ollut osa yhtyettä nimeltä Santa Justa Klan (SJK), johon kuuluivat samassa sarjassa näytelleet Natalia Sánchez (Teté), Víctor Elías (Guille) ja Adrián Rodríguez (David). Yhtye on kuitenkin jo lopettanut.


title: Andrés de la Cruz

text: Santa Justa Klan -yhtye lopetettiin kahden suositun albumin jälkeen.Tämä henkilö on ollut yksi suosituimmista henkilöistä Serranon Perheessä.


title: Cloris Leachman

text: Cloris Leachman (s. 30. huhtikuuta 1926, Des Moines, Iowa, Yhdysvallat) on yhdysvaltalainen näyttelijä. Hänet on palkittu uransa aikana Oscarilla, Golden Globella, Baftalla ja kahdeksalla Emmyllä. Hänellä on myös tähti Hollywood Walk of Famella.


title: Cloris Leachman

text: Leachman oli kolmesta siskoksesta vanhin. Hän opiskeli Northwestern Universityssä ja kilpaili vuonna 1946 Miss Americassa; pian tämän jälkeen hän aloitti uransa näyttelijänä. Hän pääsi stipendin turvin opiskelemaan New Yorkin The Actors Studioon Elia Kazanin johdolla.


title: Cloris Leachman

text: Leachmanin ensimmäinen elokuva oli Robert Aldrichin "Kohtalokas tapaaminen" eli "Kiss Me Deadly" vuonna 1955. Hän keskittyi kuitenkin yhä enemmän rooleihin televisiossa. Hän on myöhemmällä urallaan tunnetuksi myös ääninäyttelijänä muun muassa elokuvissa "My Little Pony: The Movie" (1986), "Rautajätti" (1999), "" (1986). Tunnettuihin televisiorooleihin on kuulunut isoäiti Idan osa sarjassa "Veljemme on nero".


title: Cloris Leachman

text: Leachman on nähty kolmessa Mel Brooksin elokuvassa: "Frankenstein Juniorissa" (1974), "Korkeuskammossa" (1977) ja "Mielettömässä maailmanhistoriassa" (1981). Hänestä tuli 14. toukokuuta 2006 Drake Universityn kunniatohtori. Hän on jatkanut uraansa menestyksellä 2000-luvun puolelle, ja esiintyi mm. elokuvissa "Spanglish – käännöskukkasia", "Luunmurskaajat" ja "Scary Movie 4". Vuonna 2006 hänen huhuttiin palaavan vanhaan roolinsa "Frankenstein Juniorin" Broadway-tuotannossa. Heinäkuussa 2007 roolin ilmoitettiin kuitenkin siirtyneen Andrea Martinille.


title: Cloris Leachman

text: 2010-luvulla Leachman on jatkanut menestyksekkäästi näyttelemistä elokuvissa ja televisiossa, ja hänen ehkä tunnetuin viimeaikaisin roolinsa on Maw Maw komediasarjassa "Isän tyttö".


title: Cloris Leachman

text: Leachman oli naimisissa George Englundin kanssa vuosina 1953–1979. Heillä on viisi yhteistä lasta, neljä poikaa ja yksi tytär. Pojista Bryan menehtyi yliannostukseen vuonna 1986; elossa ovat George Jr., Adam, Dinah ja Morgan.


title: Cloris Leachman

text: George Jr. oli Sharon Stonen toinen aviomies. Leachmanilla on useita lapsenlapsia. Hän on Kalifornian Brentwoodin pitkäaikainen asukas.


title: Cloris Leachman

text: Leachman on vasenkätinen ja kasvissyöjä. Marlon Brando, jonka hän oli tavannut opiskellessaan 1950-luvulla Actors Studiolla, oli hänen ystävänsä.


title: Kupittaan maauimala

text: Kupittaan maauimala on Turussa, Kupittaanpuistossa sijaitseva maauimala. Maauimala avattiin vuonna 1912.


title: Kupittaan maauimala

text: Kupittaan maauimalassa on kolme allasta: iso allas, syväallas ja lastenallas. Uimalassa oli 56 metrin pituinen vesiliukumäki, joka purettiin keväällä 2010. Nykyään siellä on noin 15-metrinen liukumäki aivan maauimalan reunassa.


title: Dalia Itzik

text: Dalia Itzik (, s. 20. lokakuuta 1952 Jerusalem, Israel) on israelilainen poliitikko ja entinen knessetin puhemies. Hänet valittiin ensimmäisen kerran knessetiin 1992 Työväenpuolueesta, josta hän siirtyi Kadima-puolueeseen 2006. Hän on ollut ministeri kolmessa hallituksessa


title: Dalia Itzik

text: 25. tammikuuta 2007 hänestä tuli virkaatekevä presidentti Moshe Katsavin pyydettyä virkavapaata kolmeksi kuukaudeksi ja uudestaan heinäkuussa Katsavin erottua tehtävistään ja samalla Israelin ensimmäinen naispresidentti, jossa virassa hän oli Shimon Peresin valintaan asti.


title: Jin-Soo Kwon

text: Jin-Soo Kwon Daniel Dae Kimin esittämä on fiktiivinen hahmo yhdysvaltalaisessa televisiosarjassa "Lost".


title: Jin-Soo Kwon

text: Jin työskenteli hotellin ovimiehenä, kun hän tapasi ensimmäinen kerran tulevan vaimonsa Sunin. Kun Jin ja Sun halusivat mennä naimisiin, Jinin piti anoa Sunin isän suostumusta. Vastapalvelukseksi Jin joutui tekemään tälle töitä. Jin ja Sun halusivat lapsia, mutta yritykset eivät tuottaneet tulosta. Lääkäri kertoi, ettei Sun voi saada lapsia. Myöhemmin tohtori tapaa Sunin kahdestaan ja kertoo, että tosiasiassa Sun on terve ja Jin on steriili.


title: Jin-Soo Kwon

text: Lopulta Sun aikoo karata avioliitosta lähtemällä Sydneyn lentokentältä ennen edessä olevaa lentoa. Juuri kun hän on katoamassa oven edessä olevaan autoon, hän tajuaa rakastavansa Jiniä ja jää kentälle viime hetkellä.


title: Jin-Soo Kwon

text: Jin on saarella hyvin tarkka siitä, kenen kanssa Sun liikkuu. Jin puhuu vain koreaa, mutta Sun puhuu myös englantia. Jin ei kuitenkaan tiedä Sunin englannin kielen taidoista. Kun Jin ja Michael ajautuvat tappeluun, Sun käskee heitä lopettamaan englanniksi. Kun Jin saa tietää Sunin valehdelleen, kaksikon välit viilenevät. Jinin valmistautuessa lauttamatkaan Sun antaa hänelle lapun, joissa on tärkeitä sanoja englanniksi. Jin pyytää Sunilta anteeksi ja sanoo lähtevänsä lautalle sen takia, että hän voisi pelastaa Sunin saarelta. Kun Jin on lautalla Michaelin, Waltin ja Sawyerin kanssa, he huomaavat toisen laivan satelliitissa ja ampuvat hätäraketin. Laivan miehistö kaappaa Waltin, ampuu Sawyeria olkapäähän ja räjäyttää lautan kappaleiksi käsikranaatilla.


title: Jin-Soo Kwon

text: Ilman Jiniä Michael ja Sawyer ajelehtivat meressä räjäytetyn lautan kappaleilla. Saapuessaan rantaan kaksikko kuulee Jinin huutoa viidakosta. Kädet sidottuina pakeneva Jin juoksee rannalle. Ihmiset, joita he luulevat Toisiksi, paljastuvatkin koneen takaosassa olleiksi. Ana Lucian johtamana takaosan selviytyneet vaeltavat etuosan selviytyneiden luokse, jolloin Jin kohtaa jälleen Sunin. Pian Sun saa tietää olevansa raskaana. Jin on tiedosta iloinen, mutta Sun kertoo totuuden, että Jin ei voi hedelmöittää naista. Kun Sun vakuuttaa, ettei hän ole ollut muiden miesten kanssa, Jin uskoo ihmeen tapahtuneen.


title: Jin-Soo Kwon

text: Tuotantokauden päätösjaksossa Jin ja Sun auttavat Sayidia purjehtimaan Desmondin veneellä saaren toiselle puolelle. Jin, Sun ja Sayid odottavat Toisia, mutta menettävät veneen näille.


title: Jin-Soo Kwon

text: Sun opettaa englantia Jinille, joka oppii tärkeitä sanoja myös Sawyerilta. Jin auttaa Hurleytä kääntämään viidakosta löytämänsä pakettiauton ympäri. Jin löytää Sawyerin ja Hurleyn kanssa Paulon makaamasta viidakossa halvaantuneina. He luulevat häntä kuolleeksi ja hautaavat elävältä Nikkin rinnalla.


title: Jin-Soo Kwon

text: Jin lähtee Desmondin, Charlien ja Hurleyn kanssa viidakkoon etsimään saarelle saapunutta Naomia. Löydettyään hänet he vievät Naomin rannalle.


title: Jin-Soo Kwon

text: Karlin varoituksen jälkeen Jin, Sayid ja Bernard jäävät väijymään Toisia. He tappavat Toisista seitsemän, mutta Toiset saavat heidät kuitenkin kiinni. Yksi Toisista uhkaa tappaa Jinin, jos Bernard ei kerro missä loput heistä ovat. Bernard kertoo, minkä vuoksi Jin jää henkiin. Hurley pelastaa kolmikon ajamalla yhden toisen päälle löytämällään autolla. Sawyer tappaa Tomin.


title: Jin-Soo Kwon

text: Jin päättää jäädä Sunin kanssa rannalle, kun Locken ryhmä suuntaa parakeille. Kun Sun ja Jin keskustelevat lapsestaan, Jin ehdottaa lapselle nimeksi Ji Yeon. Sunin tivattua Faradaylta pelastavatko he heidät, Sun päättää lähteä Locken ryhmän luo Jinin kanssa. Juliet estää lähdön paljastamalla Jinille Sunin syrjähypyn, mistä Jin suuttuu ja jättää Sunin. Pian Jin antaa kuitenkin anteeksi Sunille.


title: Jin-Soo Kwon

text: Sayidin palattua rannalle pikaveneellä Jin, Sun ja Aaron matkaavat hänen kanssaan Kahana-laivalle. He järkyttyvät kohdatessaan Michaelin. Löydettyään pommin laivalta Jin ja Michael yrittävät purkaa sen. Pommi kuitenkin virittyy, ja Michael käskee Jinin paeta. Jin ei ehdi hypätä helikopteriin ennen kuin laiva räjähtää. Kaikki helikopterissa olleet luulevat Jinin kuolleen.


title: Jin-Soo Kwon

text: Jin selviää laivan räjähdyksestä. Hän lentää räjähdyksen voimasta mereen ja ajelehtii lautanpalalla saaren lähistöllä. Kun aikahyppy vie Jinin vuoteen 1988, matkallaan saarelle oleva Rousseaun tutkimusryhmä löytää Jinin ja pelastaa tämän. Jin järkyttyy tajuttuaan olevansa vuodessa 1988. Jin lähtee Rousseaun ryhmän kanssa radiomastolle, mutta matkalla he kohtaavat savuhirviön, joka kaappaa yhden ryhmän jäsenen alle. Aikahyppy vie Jinin aikaan, jossa Rousseau tappaa viimeisen ryhmänsä jäsenen ja yrittää tappaa Jinin, mutta seuraava aikahyppy pelastaa hänet. Myöhemmin Jin kohtaa Locken, Sawyerin, Julietin, Faradayn, Milesin ja Charlotten.


title: Jin-Soo Kwon

text: Matkallaan kuolemaisillaan oleva Charlotte varoittaa Jiniä tuomasta Sunia takaisin saarelle. He löytävät kaivon, josta pääsee aseman alle. Jin uhkaa katkaista kaivon köyden, ellei Locke lupaa olla tuomatta Sunia takaisin saarelle. Locken annettua lupauksensa Jin käskee antaa sormuksensa Sunille ja valehdella Jinin kuolleen.


title: Jin-Soo Kwon

text: Johnin käännettyä jäätynyttä pyörää viimeinen aikahyppy vie selviytyneet vuoteen 1974. Faraday kertoo heille aikahyppyjen pysähtyneen ja heidän jäävän nyt tähän aikaan. Kuljettuaan viidakossa Jin ja muut pelastavat Dharmaan kuuluvan Amyn Toisilta. Amy vie heidät parakeille, jossa he liittyvät Dharmaan.


title: Jin-Soo Kwon

text: Kolmen vuoden kuluessa Jin oppii puhumaan täydellisesti englantia. Viidakossa hän törmää saarelle Jackiin, Kateen ja Hurleyhyn, jotka ovat palanneet saarelle. Jin vie heidät Sawyerin luo. Jin löytää myös Sayidin viidakosta ja vie tämän parakeille. Sayidin paettua Jin lähtee hänen peräänsä. Löydettyään Sayidin hän yrittää soittaa Sawyerille, mutta Sayid tainnuttaa Jinin ja ampuu Beniä tämän aseella. Palattuaan tajuihinsa Jin vie haavoittuneen Benin parakeille.


title: Jin-Soo Kwon

text: Kun selviytyneet paljastuvat, Jin, Jack, Kate, Sawyer, Juliet ja Hurley keskustelevat vaihtoehdoista. Sawyer ehdottaa pakenemista rannalle ja kaiken alusta aloittamista, mutta Jin kieltäytyy lähtemästä kunnes hän löytää Sunin saarelta. Kun aseistetut dharmalaiset ryntäävät asuntoon, Jin, Hurley ja Miles pakenevat parakeilta ja suuntaavat rannalle. He kohtaavat tohtori Changin ja saavat hänet vakuuttuneeksi siitä, että he ovat tulevaisuudesta. Ryhmä palaa parakeille ja pelastavat Jackin sekä Sayidin ammuskelulta. Jack kertoessa heille suunnitelmastaan muuttaa tulevaisuutta Jin suostuu auttamaan. Jin katselee etäältä, kun Jack pudottaa pommin alle. Kirkas välähdys siirtää selviytyneet vuoteen 2007.


title: Jin-Soo Kwon

text: Jinin havahduttua hän kertoo Hurleylle tunteneensa heidän matkanneen ajassa. He saapuvat Joutsen-aseman raunioille ja pakettiautolla siirtävät suuren metallipalkin sivuun auttaakseensa kuolevaa Julietia. Myöhemmin Jin johdattaa selviytyneet Temppelille. Toiset saavat heidät kiinni ja uhkaavat ampua heidät, mutta Hurley vakuuttaa Jacobin lähettäneen heidät. Jin katsoo kauhuissaan, kun Toiset hukuttavat Sayidin ja järkyttyy kun Sayidin henkiin heräämisestä. Sawyerin karattua Temppeliltä Jin, Kate, Aldo ja Justin lähtevät heidän peräänsä. Kate tainnuttaa heidät, jolloin Jin lähtee etsimään Sunia. Jin astuu karhunrautaan ja jää ansaan. Aldo yrittää ampua Jinin, mutta Claire pelasti tämän. Claire vie Jinin ja Justinin majaansa sekä kuulusteli Justinia Aaronin olinpaikasta. Jin kertoo Katen vieneen Aaronin pois saarelta ja kasvattaneen tämän omana lapsenaan. Claire tappaa Justinin ja sanoo Jinille tappavansa Katen mikäli Jin puhuisi totta. Musta-asuisen miehen saapuessa paikalle Claire sanoo Jinin olevan ”ystävä”.


title: Jin-Soo Kwon

text: Sawyerin saavuttua majaan he keskustelevat Musta-asuisesta miehestä. Sawyer lupaa Jinille, ettei hän lähde saarelta ilman Sunia. Musta-asuinen mies saapuu heidän luokseen Temppelistä selvinneiden Toisten kanssa. Jin seuratessa miestä viidakkoon tämä kertoo joko Jinin tai Sunin olevan ”ehdokas”. Mies väittää Jinille löytävänsä Sunin, mutta Jin usko häntä. Jin aikoo karata viidakkoon, mutta ryhmän kimppuun hyökkäävä Widmoren ryhmä vie Jinin mukanaan. Jin herää -saarella sijaitsevasta huoneesta 23. Widmore näyttää Jinille Ji Yeonin kuvia ja sanoo, että jos Musta-asuinen mies pääsee pois saarelta, heidän tuntemansa maailma ”lakkaa olemasta”. Jin katselee, kun Widmoren ryhmä testaa Desmondin kykyä kestää sähkömagneettista energiaa.


title: Jin-Soo Kwon

text: Kaksi päivää myöhemmin Sun saapuu Hydra-saarelle Sawyerin, Katen, Clairen ja Frankin kanssa. Jin ryntää halaamaan Sunia ja lupaa etteivät he enää koskaan ole erossa. Widmore purkaa sopimuksensa Sawyerin kanssa ja vangitsee selviytyneet häkkeihin. Jin keskustelee Sunin kanssa Ji Yenonista. Sun palauttaa Jinille tämän vihkisormuksensa. Jackin ja Sayidin avulla Musta-asuinen mies hyökkää saarelle. Jack vapauttaa vangitut häkeistään. Saavuttuaan lentokoneelle Musta-asuinen mies sanoo sen olevan viritetty räjähteillä ja että heidän on paettava sukellusveneellä. Selviytyneet Clairea lukuun ottamatta aloittavat paon sukellusveneellä, mutta heidän tietämättään Musta-asuinen mies oli piilottanut pommin Jackin reppuun. Pommin räjähtäessä Sun jää puristuksiin metallitankojen väliin. Jin antaa Jackille viimeisen happipullon ja käskee tätä viemään Sawyerin turvaan. Sun pyytää Jiniä jättämään hänet, mutta Jin kieltäytyy lähtemästä. Jin pitää Sunia kädestä sukellusveneen upotessa ja heidän molempien hukkuessa.


title: Jin-Soo Kwon

text: Vaihtoehtoisessa aikajanassa Jin ja Sun olivat edelleen rakastuneita toisiinsa ja olivat mukana Oceanic Airlinesin lennolla 815. Jin toi mukanaan kultakellon bisneslahjana sekä 25000 dollaria, jotka olivat Jinin tietämättä maksu Keamylle, jonka Sunin isä oli maksanut Jinin tappamisesta. Sunin kommentoidessa Jinille Rosen ja Bernardin onnellisuudesta Jin käski Sunia napittamaan puseronsa. Lentokentällä Jin joutui selvittämään turvatarkastajille tuomaansa rahasumman. Asian selvittyä Jin ja Sun kirjautuivat hotelliin. Jin pyysi eri huoneita jottei heidän suhteensa paljastuisi. Illalla Jin ja Sun päätyivät sänkyyn keskenään.


title: Jin-Soo Kwon

text: Sun ehdotti, että he pakenevat maasta kuten Jinin isä oli ehdottanut. Keamy saapui heidän luokseen vaatien Jinin olinpaikkaa. Omar löysi Jinin ja vei hänet Keamyn ravintolaan sitoen hänet tuoliin ja piilottaen hänet kylmiöön. Sayidin tappaessa Keamyn ja tämän miehet, hän vapautti Jinin. Sunin ja Mikhailin saavuttua paikalle Jin ampui Mikhailia silmään. Sun haavoittui tilanteen seurauksena ja Jin vei hänet sairaalaan. Sun paljasti Jinille olevansa raskaana. Sairaalassa paljastui, että vauva on kunnossa. Kun Juliet teki Sunille ultraäänitutkimuksen, Sun ja Jin saivat näyn entisestä elämästään saarella ja he molemmat alkoivat puhua englantia sujuvasti. Jin ja Sun olivat läsnä kirkossa muiden selviytyneiden kanssa, kun Christian avasi kirkon ja kirkas valkoinen valo ympäröi selviytyneet ”siirtäen heidät eteenpäin”.


title: Lea Massari

text: Lea Massari (s. Anna Maria Massetani, 30. kesäkuuta 1933) on italialainen näyttelijä. Hän syntyi Roomassa ja opiskeli arkkitehtuuria Sveitsissä.


title: Lea Massari

text: Massarin tunnetuimpia rooleja ovat olleet Annan osa Michelangelo Antonionin elokuvassa "Seikkailu" ("L'avventura", 1960) sekä äidin osa Louis Mallen "Rakkaassa sydämessä" ("Le souffle au cœur", 1971).


title: Lea Massari

text: Massari oli vuonna 1975 tuomari Cannesin elokuvajuhlilla. Hän otti 1950-luvulla käyttöön nimen Lea edesmenneen sulhonsa Leon mukaan.


title: T-60

text: T-60 oli neuvostoliittolainen toisen maailmansodanaikainen kevyt panssarivaunu. Vaunua valmistettiin vuosina 1941–1943 kuutisen tuhatta kappaletta.


title: T-60

text: T-60 on amfibisen T-40-vaunun jatkokehitelmä.


title: T-60

text: 25. heinäkuuta 1941 Moskovan tehdas numero 37 määrättiin lopettamaan T-40:n valmistus ja alkamaan valmistaa T-50-vaunua. T-50 oli kuitenkin kehittynyt ja sen valmistus, etenkin kahdeksannopeuksisen planetaarisen vaihteiston valmistus oli mahdotonta tehtaalle, joka hädin tuskin pystyi T-40:n valmistukseen.


title: T-60

text: T-60 suunniteltiin heinäkuussa 1941 tehtaan suunnitteluosastolla Nikolai A. Astrovin johdolla vain 15 päivässä. Panssarointia vahvistettiin eikä vaunu enää kellunut veden pinnalla. Runko, voimansiirto, moottori, sähköjärjestelmät ja aseet perustuivat T-40:ssa hyvin toimiviin. Aseistukseksi tuli 12,7 mm raskas konekivääri DŠK ja yksi 7,62 mm DT-konekivääri.


title: T-60

text: Prototyyppi esiteltiin panssarivaunujen valmistuksesta vastanneelle kansankomissaari Vjatšeslav Malyševille, joka ehdotti vaunun varustamista 20 mm automaattitykillä. Toinen prototyyppi esiteltiin myös ylipäällikkö Stalinille ja valtion puolustuskomitea määräsi vaunun sarjavalmistukseen ja tehtaan 37, Puna-armeijan telakan Stalingradissa, Gorkin autotehtaan (GAZ) ja Harkovan traktoritehtaan (HTZ) valmistamaan 10 000 vaunua. Pääinsinööri Astrov ajoi henkilökohtaisesti mallikappaleen Moskovasta Gorkiin. GAZin suunnittelija yksikertaistivat rakennetta oman tehtaansa valmistusmahdollisuuksiin. Valmistuksen kuluessa panssarointia vahvistettiin 25 millimetristä 35 millimetriin ja vielä myöhemmin NII-48:n ehdotuksesta runkoon ja torniin lisättiin 10 mm lisälevyt. Jatkokehitelmänä syntyi T-70, jonka jälkeen T-60:n runkojen valmistus suunnattiin itseliikkuviin tykinalustoihin ja ilmatorjuntavaunuihin.


title: T-60

text: T-60-vaunuja käytettiin ensimmäisen kerran taistelussa Poltavassa syyskuussa 1941. Suuri määrä vaunuja ehti jo Moskovan taisteluun.


title: Luettelo Ranskan puolueista

text: Ranskan poliittiset puolueet sisältää luettelon Ranskan nykyisistä poliittisista puolueista, sekä valtakunnallisista, alueellisista että paikallisista. Puolueet voidaan jaotella kolmeen ryhmään. Ensinnä tulevat kansanedustuslaitoksessa edustettuina olevat puolueet, sitten lähinnä valtakunnalliset puolueet ja poliittiset liikkeet, joilla ei kuitenkaan ole parlamentaarista edustusta. Kolmas ryhmä ovat alueelliset ja paikalliset puolueet sekä alueellista autonomiaa tai itsenäisyyttä ajavat liikkeet.


title: Luettelo Ranskan puolueista

text: Kansallisia parlamenttipuolueita ovat ne puolueet, joilla on edustus Manner-Ranskan alueelta tasavallan kansallisessa senaatissa tai kansalliskokouksessa. Alueellisia kansallisia puolueita ovat lähinnä ne, jotka toimivat merentakaisissa departementeissa ja joilla on myös enemmän ja vähemmän kiinteä suhde Manner-Ranskan johonkin puolueeseen.


title: Luettelo Ranskan puolueista

text:
Nämä puolueet ovat kansan ja äänestäjien tahdon mukaisesti edustettuina joko Ranskan kansalliskokouksessa tai senaatissa:
Senaatissa on myös kolme ulkomailla asuvien ranskalaisten puoluetta. Kansalliskokouksessa ei ole erillistä kiintiötä ulkomailla asuvilla kuten senaatissa.


title: Forti FG03

text: Forti FG03 oli George Rytonin suunnittelema Formula 1 -auto, jota Forti-talli käytti kaudella 1996. Autoa ajoivat italialaiset Luca Badoer ja Andrea Montermini.


title: Forti FG03

text: FG03 suunniteltiin korvaamaan hidas ja kilpailukyvytön "B" versio FG01 autosta. FG03 oli suuri edistysaskel Fortin mittakaavassa, mutta se tuli liian myöhään. Autossa oli keskitytty parantamaan aerodynamiikkaa luotettavuutta. Talli oli jo kuitenkin ajautunut taloudellisiin ongelmiin, ja uusi auto selviytyi maaliin vain kerran. Saksan GP:ssa talli vetäytyi Formuloista lopullisesti.


title: Forti FG03

text:
Forti sijoittui valmistajien MM-sarjassa viimeiseksi, eikä saavuttanut yhtään pistettä.
(lihavointi tarkoittaa paalupaikkaa)


title: Lumihome

text: Lumihome ("Monographella nivalis") on yksi tärkeimmistä syysviljojen ja nurmikasvien taudeista Suomessa. Lumihome on myös haitta metsänhoidolle, sillä se tuhoaa varttuvia taimia lumen sisällä.


title: Michèle Morgan

text: Michèle Morgan (synt. Simone Renée Roussel; 29. helmikuuta 1920 Neuilly-sur-Seine – 20. joulukuuta 2016) oli ranskalainen näyttelijä.


title: Michèle Morgan

text: Morgan muutti lapsuudenkodistaan 15-vuotiaana ja sai opetusta René Simonilta. Hän sai vuonna 1946 roolistaan "Pastoraalisinfoniassa" Cannesin elokuvajuhlien parhaan naisnäyttelijän palkinnon. Hän esiintyi myös englanninkielisissä elokuvissa kuten Michael Curtizin "Pirunsaaren vangit" (Passage to Marseille, 1944) yhdessä Humphrey Bogartin ja Claude Rainsin kanssa. Hän sai oman tähtensä Hollywood Walk of Fameen.


title: Michèle Morgan

text: Morgan oli vuosina 1942–1948 naimisissa näyttelijä William Marshallin kanssa, ja parilla oli näyttelijäpoika Michael ”Mike” Marshall. Avioeron jälkeen Morgan meni vuonna 1950 uusiin naimisiin ranskalaisen näyttelijä Henri Vidalin kanssa. Henri Vidal kuoli vuonna 1959, William Marshall 1994 ja Mike-poika 2005. Vuonna 1960 Morgan solmi kolmannen avioliittonsa Gérard Ouryn kanssa. Avioliitto kesti 46 vuotta aina Ouryn kuolemaan asti 2006.


title: Michèle Morgan

text: Ranskan hallitus teki Michèle Morganista vuonna 1969 Kunnialegioonan jäsenen. Hänelle myönnettiin vuonna 1992 kunnia-César ja 1996 Kultaisen leijonan kunniapalkinto.


title: Ittō-ryū

text: Ittō-ryū -kenjutsukoulun perusti Itō Ittōsai Kagehisa (, 1560 - 1653?).


title: Ittō-ryū

text:
"Ono-ha Ittō-ryū"n perustaja oli Ono Jirouemon Tadadatsune aikaisella Edo kaudella, 1630. Ono-ha Ittō-ryū kenjutsua harjoitellaan (ōdachi, kodachi, habiki) aseilla. Nykyinen perinteen edustaja/päämestari: Sasamori Takemi, 14. päämestari. Koulu sijaitsee Tokiossa
"Nakanishi-ha Ittō-ryū"n perusti "Nakanishi Chuta Tanesada" opiskeltuaan "Ono-ha Ittō-ryū"tä jonka pohjalta hän kehitti oman ("Nakanishi-ha") ryūhasa.
Monet nimekkäät miekkamiehet ovat harjoitelleet ("Nakanishi-ha") "Ittō-ryū"tä ja perustaneet oman miekkailukoulukuntansa "Nakanishi-ha Ittō-ryū"hun perustuen."Hokushin Ittō-ryū" perustaja oli Chiba Shusaku Narimasa ()( 1794 "Kese"n kylässä (nykyisin osa "Kesennuma"n kaupunkia joka sijaitsee Miyagin prefektuurissa, Japani - 1856)


title: Ittō-ryū

text:
"Itsushin Ittō-ryū" perustaja oli Kotoda Kan Kaiuzaemon Toshinao
"Tadanari-ha Ittō-ryū" perustaja oli Ito Tenzen Tadanari
"Mizoguchi-ha Ittō-ryū" perustaja oli Mizoguchi Shingozaemon Masakatsu
"Kogen Ittō-ryū" perustaja oli Itsumi Yoshitoshi


title: Ittō-ryū

text: Ittō Shōden Muto-ryū perusti Yamaoka Tetsutaro Takayuki joka tunnetaan paremmin nimellä Yamaoka Tesshu. Tesshu harjoitteli sekä "Ono-ha Ittō-ryū" että "Nakanishi-ha Ittō-ryū"tä, ja hänellä oli molemmissa täysi perimys eli Menkyo kaidenn.


title: Urnesin sauvakirkko

text: Urnesin sauvakirkko on sauvakirkko Sognin ja Fjordanen läänissä Norjassa. Kirkon rakentamisajankohta on ajoitettu suunnilleen vuoden 1130 jälkeinen aika ja siten kirkko onkin yksi vanhimmista sauvakirkoista. Kirkon arkkitehtuuri yhdistää kahta eri tyyliä: eläinornamenteilla koristeltua viikinkityyliä ("urnes-tyyli") ja kristillistä sauvakirkkoarkkitehtuuria. Samalla paikalla on mahdollisesti sijainnut jo aikaisemmin yksi tai kaksi kirkkoa 1000-luvulla, jolta ajalta olisivat peräisin kirkon vanhimmat osat. Unescon maailmanperintöluetteloon kirkko lisättiin vuonna 1979.


title: Urnesin sauvakirkko

text: Kirkon alttarilla on kaksi Ranskan Limogesissa valmistettua metallista ja emalista kynttilänjalkaa 1100-luvulta.


title: SJK

text: SJK voi olla


title: Keith-Lee Castle

text: Keith-Lee Castle (s.16. heinäkuuta 1959) on englantilainen näyttelijä.


title: Keith-Lee Castle

text: Castle on vieraillut useissa, useimmiten brittiläisissä, televisiosarjoissa. Sen lisäksi hän on näytellyt sivuosia muutamissa elokuvissa, kuten "Seed Of Chucky" (2004), ja "Kaislikossa suhisee" (1996). Hän näyttelee usein vampyyria tai ns. "pahis"-roolia.


title: Keith-Lee Castle

text: Nuoremmat katsojat tuntevat Castlen parhaiten luultavasti hänen roolistaan CBBC:n lastensarjassa "Teinidracula" (2006-2008), jossa hän näyttelee kuuluisaa Kreivi Draculaa. Silti hän on vielä varsin tuntematon näyttelijä.


title: Pável Pardo

text: Pável Pardo Segura (s. 26. heinäkuuta 1976 Guadalajara, Jalisco, Meksiko) on meksikolainen jalkapalloilija, joka pelasi Euroopassa Saksan Bundesliigassa VfB Stuttgartin joukkueessa.


title: Pável Pardo

text: Pardo pelasi Meksikon maajoukkueessa 146 ottelua ja teki niissä kymmenen maalia vuosina 1996–2009. Heinäkuun 2018 loppuun mennessä vain kolme meksikolaista on pelannut maaotteluita häntä enemmän. Saksan MM-kilpailuissa 2006 Pardo pelasi avauskokoonpanossa kaikissa Meksikon neljästä ottelusta.


title: Legion of Super Heroes

text: Legion of Super Heroes on Warner Bros. Animationin tuottama animaatiosarja, joka perustuu sarjakuvaryhmään Superlegioona. Sarja kertoo nuoren Teräsmiehen seikkailuista 3000-luvulla, kun hän taistelee muiden tulevaisuuden sankareiden kanssa.


title: Legion of Super Heroes

text: Sarjaa on esitetty myös muissa maissa kuten Britanniassa maaliskuusta 2007 lähtien ja Kanadassa sarjan ensimmäinen tuotantokausi alkoi syyskuussa 2007.


title: Legion of Super Heroes

text: Tarina alkaa kun Superlegioonan teinisankarit palaavat ajassa taaksepäin 2000-luvulle värvätäkseen Teräsmiehen ryhmäänsä. Valitettavasti he menevät liian kauas ajassa taaksepäin, jolloin Teräsmies oli nuorempi ja juuri lähdössä Metropolisiin. Sankarit vievät hänet takaisin tulevaisuuteen, jossa nuori Teräsmies auttaa Superlegioonaa taistelemaan pahuutta vastaan.


title: Legion of Super Heroes

text: Sarjan toinen tuotantokausi uudistettiin niin tekijöiden kuin tarinan tiimoilta. Kaikki hahmot ovat vanhempia ja Superlegioona saa uuden päävastuksen nimeltä Imperiex. He myös saavat apuunsa muun muassa toisen Teräsmiehen 4000-luvulta, joka on alkuperäisen sankarin klooni. Myös sarjan logo uudistettiin hieman. Toinen tuotantokausi alkoi Yhdysvalloissa 22. syyskuuta 2007 ja se oli samalla sarjan viimeinen tuotantokausi.


title: Anne Jeffreys

text: Anne Jeffreys (s. Anne Carmichael, 26. tammikuuta 1923 Goldsboro, Pohjois-Carolina – 27. syyskuuta 2017 Los Angeles, Kalifornia) oli yhdysvaltalainen näyttelijä ja laulaja.


title: Anne Jeffreys

text: Jeffreys opiskeli laulua ja suunnitteli uraa sopraanolaulajana. Hän aloitti näyttelijänuransa rooleilla musikaaleissa ja esiintyi ensimmäisessä elokuvassaan 1940-luvun alussa. Hän kuitenkin menestyi ennen kaikkea musikaaleissa; hänellä oli päärooleja muiden muassa "Street Scenessä" (1947), "Kiss Me, Katessa" (1948) ja "Three Wishes for Jamiessa" (1952).


title: Anne Jeffreys

text: Jeffreysin ensimmäinen avioliitto Joseph Serenan kanssa päättyi avioeroon 1949. Hän oli vuodesta 1951 naimisissa näyttelijä Robert Sterlingin kanssa, ja pari esiintyi 1950-luvulla yhdessä televisiosarjassa "Topper". Jeffreysille ja Sterlingille syntyi kolme lasta: Jeffrey, Dana ja Tyler. Sterling kuoli 30. toukokuuta 2006.


title: Anne Jeffreys

text: Tehtyään ”osittaisen vetäytymisen” 1960-luvulla Jeffreys esiintyi useiden suosittujen televisiosarjojen (mm. "L.A. Law", "Murhasta tuli totta", "General Hospital") jaksoissa. Hän sai Golden Globe -ehdokkuuden työstään sarjassa "The Delphi Bureau" vuonna 1972. Hän esiintyi 1980-luvun puolivälissä lyhytikäiseksi jääneessä yhdysvaltalaisessa "Finder of Lost Loves" -sarjassa.


title: Anne Jeffreys

text: Anne Jeffreysillä on tähti Hollywood Walk of Famella.


title: FC Korsholm

text: FC Korsholm on mustasaarelainen jalkapalloseura, joka perustettiin vuonna 1998. Toiminta-ajatuksena seuraa perustettaessa oli koota Mustasaaren nuoret ja lupaavat pelaajat samaan seuraan ja tarjota heille mahdollisuus kehittyä jalkapalloilijoina ja yksilöinä oman kunnan seurassa.


title: FC Korsholm

text: Korsholm aloitti pelit kaudella 1998 Kakkosesta, josta se peri Hoppetin paikan. Se pelasi sarjassa kaudet 1998–2001, 2004–2006 ja 2010, ja kaudet 2002–2003 pykälää korkeammalla Ykkösessä.


title: Brenda Joyce

text: Brenda Joyce (s. Betty Leabo, 25. helmikuuta 1917 – 4. heinäkuuta 2009) oli yhdysvaltalainen näyttelijä. Hän syntyi Excelsior Springsissä, Missourissa.


title: Brenda Joyce

text: Vaikka Joyce esiintyi lukuisissa 1940-luvun B-elokuvissa, hänet muistetaan ennen kaikkea Tarzanin Janena. Hän esiintyi tässä roolissa kuitenkin ainoastaan viidessä elokuvassa – neljässä ensimmäisessä vastanäyttelijänä toimi Johnny Weissmuller ja viimeisessä Lex Barker.


title: Brenda Joyce

text: Brenda Joyce vietti pääosin hiljaiseloa jätettyään Hollywoodin vuonna 1949. Hänet nähtiin kuitenkin vierailijana kahdessa "Mister Rogers' Neighborhood" -sarjan jaksossa vuonna 1971. Hänen puolisonsa oli vuodesta 1941 Owen Ward, mutta liitto päättyi avioeroon 1949. Liitosta ehti kuitenkin syntyä kolme lasta: Pamela Ann, Timothy Owen ja Beth Victoria.


title: Sisäperämoottori

text: Sisäperämoottori on venekäyttöön tarkoitettu propulsiojärjestelmä.


title: Sisäperämoottori

text:
Sisäperämoottori koostuu veneen sisätiloissa aivan perässä sijaitsevasta moottorista ja moottorin takaa perälaidan läpi menevästä perävetolaitteesta, jonka päässä on potkuri. Perävetolaite muistuttaa perämoottorin alaosaa. Peräsintä ei tarvita, koska venettä ohjataan perävetolaitetta kääntämällä. Vetolaite voidaan kipata kuten perämoottori veneen ollessa kiinnitettynä laituriin, mutta se ei yleensä nouse vedestä kokonaan kuten perämoottori. Moottorit ovat yleensä samoja kuin akselivetoisissa veneissä. Moottori voi olla ottomoottori tai dieselmoottori.
Perinteiset sisäperämoottorit ovat moottoriveneiden ratkaisuja, purjeveneissä on käytössä kuitenkin ”saildrive”-tyyppisiä sisämoottoreita, joissa perävetolaitetta muistuttava voimansiirto menee pohjan läpi perän sijaan.


title: Sisäperämoottori

text: Sisäperämoottori on uusin veneiden potkuripropulsiojärjestelmistä. Se kehitettiin Yhdysvalloissa 1950-luvulla ja alkoi saavuttaa suosiota 60-luvulla. Markkinoilla oli alkujaan lukuisia toimijoita, mutta nykyään kaksi merkkiä hallitsevat markkinoita: Mercruiser ja Volvo Penta. Suomessa sisäperämoottori on ollut vähemmän suosittu kuin Yhdysvalloissa, ja eniten sisäperämoottoreita Suomen vesillä onkin ollut Yhdysvalloissa rakennetuissa veneissä. Moottoriteknisesti sisäperämoottoreissa käytettävät bensiinimoottorit eivät ole seuranneet muuta moottorikehitystä, vaan moottoreita on pidetty vanhanaikaisina verrattuna uusiin perämoottoreihin. Dieselsisäperämoottorit ovat kuitenkin kehittyneet voimakkaasti muun dieseltekniikan tahdissa.


title: Sisäperämoottori

text: Sisäperämoottori on keskikokoisten ja kookkaiden veneiden vetojärjestelmä, joskin aivan kookkaimmat veneet ovat yleensä akselivetoisia. Sisäperämoottorilla varustetut veneet ovat yleensä liukuvalla rungolla varustettuja nopeita veneitä, ja täten sisäperämoottorien tehot ovat alkaneet luokasta yli 120 hv. Pienissä veneissä painon ja rakenteen yksinkertaisuuden takia käytetään yksinomaan perämoottoreita. Mercruiser julkaisi kuitenkin vuonna 2007 Vazer-sisäperämoottorin, jossa on tehoa vain 100 hv, yrittäen näin pääsyä perämoottorien hallitsemille markkinoille. Retkeilyyn tarkoitetuissa veneissä sisäperämoottorin sijainti veneen takaosassa jättää keskelle enemmän tilaa muulle varustukselle kuin akselivetoisissa ratkaisuissa. Toisaalta veneen perä voidaan muotoilla helppoa veneeseen astumista silmällä pitäen toisin kuin perämoottoriveneissä. Sisäperämoottorit ovat yleisiä ajelukäyttöön tarkoitetuissa huviveneissä, ja kalastuskäyttöön tarkoitetuissa käytetään joko perämoottoria tai akselivetoa. Akseliveto hukkaa osan moottorin tehosta potkurinakselin viistossa olon takia, kun taas perävetolaite on vaakasuorassa, joten tehoa ei mene hukkaan.


title: Jere Dahlström

text: Jere Dahlström (s. 9. elokuuta 1980 Vaasa) on suomalainen pesäpalloilija. Hän edustaa tällä hetkellä Superpesis-joukkue Imatran Pallo-Veikkoja. Dahlströmin sisäpelirooli on lyöjäjokeri.


title: Jere Dahlström

text: Dahlström on nelinkertainen Superpesiksen lyöjäkuningas. Hänestä tuli 18. heinäkuuta 2018 Suomen kaikkien aikojen lyöjäkuningas, kun hänellä oli lyötynä 47 kunniajuoksua ja 1191 tavallista, yhteensä 1238 juoksua.


title: Jere Dahlström

text: Dahlström voitti Superpesiksen vuoden tulokkaan palkinnon vuonna 2001. Hän on voittanut sarjan lyöjäkuninkuuden neljästi; vuosina 2006, 2007, 2009 sekä 2012. Hän oli mukana 2004 pronssia voittaneessa Seinäjoen Maila-Jussien joukkueessa. Koskenkorvan Urheilijoissa Dahlström voitti pronssia vuonna 2007.


title: Jere Dahlström

text: Kauden 2008 jälkeen Dahlström jätti Koskenkorvan Urheilijat ja siirtyi Vimpelin Vetoon, jonka riveissä voitti pronssia vuonna 2009, kultaa 2010 ja hopeaa 2011 sekä 2012.


title: Jere Dahlström

text: Dahlström siirtyi kaudeksi 2013 takaisin Koskenkorvan Urheilijoiden riveihin.


title: Jesus Christ Superstars

text: Jesus Christ Superstars on lokakuussa 1996 julkaistu Laibach-yhtyeen albumi. Levyn sanoitukset käsittelevät kristinuskoa eri näkökulmista. Musiikillisesti levy on yhtyeen muuhun tuotantoon nähden enemmän metallimusiikki-vaikutteinen.


title: Jesus Christ Superstars

text:
Kappaleiden nimien perässä tekijä
Tuotanto: Laibach


title: Fredric von Rettig

text: Pehr Fredric von Rettig (12. tammikuuta 1843 Gävle, Ruotsi – 17. lokakuuta 1914 Piikkiö, Suomen suuriruhtinaskunta) oli ruotsalaissyntyinen liikemies. Muutettuaan Turkuun 1867 hän työskenteli sukunsa omistamassa – ja myöhemmin perimässään – savuketehtaassa.


title: Fredric von Rettig

text: Fredric von Rettig muistetaan Turun kaupungille vuonna 1903 lahjoittamastaan kirjastorakennuksesta.


title: Fredric von Rettig

text: Rettig opiskeli nuorena Geneven yliopistossa historiaa ja kirjallisuutta kahden lukukauden ajan. Lisäksi Euroopassa ollessaan hän hankki kauppiaskokemusta muun muassa toimimalla harjoittelijana J. E. Sander & Co:n kauppahuoneessa Saksan Bremenissä.


title: Fredric von Rettig

text: Rettig muutti Turkuun vuonna 1867. Syynä oli hänen setänsä Pehr Cerelius Rettigin omistama tupakkatehdas, jonka toimintaan Rettig lähti perehtymään. Fredricin isästä Robert Rettigistä, silloisesta Gävlen tehtaan omistajasta tuli Turun tehtaan omistaja vuonna 1871 Pehr Cerelius Rettigin kuoltua. Robert Rettigin jälkeen tehtaan omistus siirtyi lopulta hänen pojalleen Fredricille.


title: Fredric von Rettig

text: Rettigin aikana tupakkatehdasta uudistettiin paljon. Tehdasta alettiin koneistaa 1870-luvulta lähtien ja sen yhteyteen rakennettiin tarpeelliseksi osoittautuneita varastotiloja. Tehtaan uusi päärakennus rakennettiin 1880-luvun lopulla, rakennus oli kivinen ja kaksikerroksinen. Samoihin aikoihin tehtaassa otettiin käyttöön sähkövalaistus. Työntekijämäärä yli kaksinkertaistui 1900-luvun alun vuosina ja työntekijöitä oli parhaimmillaan 652. Tupakkatuotteiden kysyntä lisääntyi koko ajan huimasti, mikä näkyi myös Rettigin tehtaan tuotannossa. Esimerkiksi kun vuonna 1871 tehtaassa valmistettiin kaksi ja puoli miljoonaa savuketta niin vuonna 1907 tuotanto oli kasvanut 340 miljoonaan kappaleeseen.


title: Fredric von Rettig

text: Fredric von Rettig oli mukana perustamassa Turun ja Tukholman välillä liikennöinyttä höyrylaivayhtiö "Höyrylaiva Osakeyhtiö Borea" vuonna 1897. Yhtiön ensimmäinen alus Bore I aloitti liikennöinnin tammikuussa 1898.


title: Fredric von Rettig

text: Rettigille myönnettiin kauppaneuvoksen arvo vuonna 1883. Fredric Rettig sai aatelisarvon vuonna 1898, ja hänen sukunimeensä lisättiin "von" -etuliite.


title: Fredric von Rettig

text: Von Rettigin vanhemmat olivat varakonsulina ja valtiopäiväedustajana toiminut Robert Rettig ja Adelaida Ulrika Corinne Garberg. Von Rettig avioitui Tukholmassa syntyneen Hornin sukuun kuuluneen Maria Sofia von Hornin kanssa 15. toukokuuta 1865.


title: Fredric von Rettig

text: Von Rettigille ja von Hornille syntyi viisi lasta. Heidän vanhin poikansa Henning von Rettig syntyi vuonna 1866. Rettigin tehtaan johto siirtyi hiljalleen hänelle. Vuonna 1867 syntynyt poika Eric von Rettig toimi muun muassa Ruotsalaisen kansanpuolueen puheenjohtajana ja vuosina 1917–1919 kansanedustajana. Kahden pojan lisäksi von Rettigillä oli kolme tytärtä, jotka menivät myöhemmin naimisiin vapaaherrojen kanssa. Yksi vävyistä oli arkkitehti K. A. Wrede, joka suunnitteli sitten edellä mainitun Turun kirjastotalon.


title: Loinen

text: Loinen voi tarkoittaa ainakin seuraavia:


title: Topi ja Tessu 2

text: Topi ja Tessu 2 (engl. "The Fox and the Hound 2") on Disneyn vuonna 2006 valmistama yhdysvaltalainen animaatioelokuva, joka on jatkoa aiemmalle osalle "Topi ja Tessu". Edeltäjänsä tavoin se on lapsille suunnattu pitkä animaatioelokuva. Elokuvan on ohjannut Jim Kammerud. Topi ja Tessu II samalla tyylillä piirretty, kuin Leijonakuningas, Kaunotar ja Hirviö, Aladdin ja Mulan sekä Pocahontas. Tarina alkaa kertomuksella siitä, kun Topi ja Tessu leikkivät heinäsirkkajahtia. Markkinat alkavat ja Aatu Remunen lähtee Pösön kanssa paikalle. Markkinoilla Topi ja Tessu tapaavat Laulavia kulkureita. Primadonna Nelli on poissa esityksestä. Topi alkaa olla mustasukkainen, kun Tessu pääsee Kulkureiden yhtyeeseen, ja haluaa saada ystävänsä takaisin.


title: Laminaattilattia

text: Laminaattilattia on lattianpäällyste, joka koostuu yhteen asennettavista ohuista laminaattilaudoista, joissa on ponttireuna. Laminaattilauta koostuu runkona toimivasta 6–8 millimetrin vahvuisesta HDF- tai MDF-levystä, jonka päällä on kova laminaattikerros: pohja, painettu kuviokerros ja kova läpinäkyvä kulutuskerros. Painetun kuviokerroksen avulla saadaan ulkonäöksi käytännössä mikä tahansa haluttu väri ja kuvio.


title: Laminaattilattia

text: Nykyisissä lattialaminaateissa käytetään yleisesti lukkopontteja, jolloin asennuksessa ei tarvita liimausta. Lukkopontillisenkin laminaattilattian kosteudenkestävyyttä voidaan parantaa liimaamalla pontit yhteen asennusvaiheessa.


title: Laminaattilattia

text: Laminaatti on tärkeää pitää kuivana, sillä aikaa myöten kosteus voi aiheuttaa kupruilua ja vääntyilyä, varsinkin jos materiaalia ei ole päällystetty kosteudenkestäväksi. Nesteiden läikkyminen ei ole ongelma, jos lammikot pyyhitään heti pois. Pöly, lika ja hiekanjyvät voivat naarmuttaa lattiapintaa.


title: Rettig

text: Rettig tarkoittaa seuraavaa:


title: Budapestin gambiitti

text:
Budapestin gambiitti on shakkiavaus, joka alkaa tyypillisesti:
Peli tunnetaan myös nimellä Budapestin puolustus. Avausta pelataan harvoin mestariturnauksessa, mutta sitä näkee toisinaan aloittelijoiden peleissä.


title: Budapestin gambiitti

text: Peli voisi jatkua seuraavasti


title: Budapestin gambiitti

text: Seuraavassa kuvassa on pelitilannetta vastaava asema.


title: Mar Dinkha IV

text: Mar Dinkha IV (, syntymänimeltään Khanania Soro, 15. syyskuuta 1935 Darbandokeh, Irak – 26. maaliskuuta 2015 Rochester, Minnesota, Yhdysvallat) oli Idän assyrialaisen kirkon katolikos ja Urmian piispan neljäs seuraaja. Hän asui maanpaossa Chicagossa.


title: Mar Dinkha IV

text: Khanania Soro syntyi Darbandokehin kylässä ja kastettiin Mar Qaryaqosin kirkossa. Khanania Soro sai koulutuksensa isoisänsä Benyamin Soron johdolla. Vuonna 1947, 12-vuotiaana, hän meni Mar Jousip Khnanishon oppiin. Mar Jousip oli Idän assyrialaisen kirkon metropoliitta ja patriarkka Irakissa.


title: Mar Dinkha IV

text: Kahden vuoden teologian opiskelun jälkeen Khanania Soro meni kirkon palvelukseen. 12. syyskuuta 1949 hän meni Mar Joukhanan seurakuntaan, assyrialaisen kirkon toiseksi suurimpaan seurakuntaan, Haririin. Kahdeksan vuotta myöhemmin 15. elokuuta 1957 hän meni vanhan opettajansa Jousip Khnanishon pappiseminaariin.


title: Mar Dinkha IV

text:
Kun Mar Eshai Shimun XXIII murhattiin 6. marraskuuta 1975 kotonaan San Joséssa Kaliforniassa, assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. Khanania Sorosta tuli Mar Dinkha IV, joka oli Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Vuonna 1994 Mar Dinkha IV tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteistyösopimuksen assyrialaisen ja roomalaiskatolilaisen kirkon välillä.
Vuonna 1996 hän solmi Kaldean kirkon Bagdadin patriarkan Rafael I Bidawidin kanssa. Vuonna 1997 hän aloitti neuvottelut Antiokian syyrialais-ortodoksisen kirkon kanssa anateeman lopettamisesta.


title: Mar Dinkha IV

text: Syyskuussa 2006 Mar Dinkha IV vieraili Pohjois-Irakissa, missä hän tapasi Irakin Kurdistanin kuvernöörin. Hän neuvotteli kuvernöörin kanssa kristityn kirkon avaamisesta alueelle.


title: Mar Dinkha IV

text: Mar Dinkha IV kuoli 26. maaliskuuta 2015 sairaalassa Minnesotan Rochesterissa.


title: France Ellegaard

text: France Ellegaard (s. 10. lokakuuta 1913, Pariisi, Ranska – k. 17. huhtikuuta 1999, Espoo, Suomi) oli tanskalais-suomalainen pianisti. Hänet luetaan 1900-luvun merkittävien skandinaavisten pianistien joukkoon.


title: France Ellegaard

text: Ellegaardin vanhemmat olivat kuuluisa kilpapyöräilijä Thorvald Ellegaard ja Karen Kirstine Nicolaysen. Yhdeksän vuoden iässä Ellegaard aloitti musiikin opinnot Pariisissa Nérini-musiikkikoulussa. Hän jatkoi sen jälkeen opintojaan Pariisin konservatoriossa ja sai jo opiskeluaikanaan monia palkintoja ja kunniamainintoja. Hänen opettajanaan oli muun muassa "Santiago Riéra", joka oli ollut itse Chopinin opettaman "Georges Amadée Mathiaksen" oppilas.


title: France Ellegaard

text: Viidentoista vuoden iässä Ellegaard teki debyyttinsä Kööpenhaminassa, ja vuonna 1929 hän esiintyi "Albert Wolffin" johtaman "Lamoureux"-orkesterin kanssa, soittaen harvoin kuullun Rimsky-Korsakovin pianokonserton. Ellegaard piti 1930-luvulla tiuhaan tahtiin konsertteja kaikissa Euroopan tärkeimmissä musiikkikeskuksissa ja Pohjoismaiden suurimmissa kaupungeissa. Hän esiintyi myös Englannissa ja Irlannissa. Kun Tanska oli 1940-luvulla toisen maailmansodan aikana saksalaisten miehittämä, tällöin monia tanskalaisia taiteilijoita velvoitettiin osallistumaan saksalaisiin kulttuuritapahtumiin, ja myös Ellegaard konsertoi Berliinissä vuosina 1942 ja 1943. Vuonna 1943 hän sai kuitenkin luvan matkustaa Ruotsiin, jolloin hän käytti tilaisuutta hyväkseen jäämällä asumaan Tukholmaan sodan loppuun saakka. Sodan jälkeen häntä kuitenkin pidettiin Tanskassa saksalaismielisenä, ja hän menetti sen vuoksi tanskalaisyleisön suosion.


title: France Ellegaard

text: Vuonna 1949 Ellegaard meni naimisiin suomalaisen taidemaalarin Birger Carlstedtin kanssa ja muutti vähän sen jälkeen Suomeen. Ellegaard konsertoi runsaasti ympäri Eurooppaa vielä 1960-luvulle saakka, mutta sen jälkeen julkiset esiintymiset harvenivat. Hänen konserteistaan tehtiin ainakin kahdeksan levytystä vuosina 1943–1953. Erityisesti hänen Chopin-levytyksiään on pidetty esimerkillisinä, Chopinin musiikin todellista ymmärtämystä osoittavina. Konserttipianistina Ellegaard oli tunnettu ja arvostettu koko Euroopassa.


title: France Ellegaard

text: Suomen Solistiyhdistyksen järjestämässä konserttisarjassa Ellegaard konsertoi Helsingin konservatoriossa vuosina 1959, 1962, 1963 ja 1965. Vuosina 1961–1965 Ellegaard esiintyi myös ns. "Helsinki-kvartetin" pohjalle perustetussa kolmihenkisessä ryhmässä, johon kuuluivat hänen lisäkseen sellisti Pentti Rautawaara ja viulisti Anja Ignatius. Ellegaard myös opetti pianonsoittoa Sibelius-Akatemiassa vuosina 1964–1975. Hänen viimeinen julkinen esiintymisensä oli vuonna 1982, 69-vuotiaana.


title: France Ellegaard

text: Ennen toista maailmansotaa Ellegaard sai monia tanskalaisia tunnustuspalkintoja ja myöhemmin Suomessa valtion taiteilija-apurahan. Suomalaisessa musiikin aikakausjulkaisussa Finnish Music Quarterly julkaistussa artikkelissa Petri Sariola kutsui France Ellegaardia ”Skandinavian pianistien kuningattareksi”


title: Säännöllinen monitahokas

text: Säännöllinen monitahokas on monitahokas, jonka tahkot ovat yhdenmuotoisia, säännöllisiä monikulmioita ja jotka on järjestetty samalla tavalla kustakin kärjestä. Säännöllisiä monitahokkaita on yhdeksän erilaista: viisi Platonin kappaletta ja neljä Keplerin–Poinsot'n kappaletta.


title: Stacy Dragila

text: Stacy Dragila (o.s. Mikaelson, s. 25. maaliskuuta 1971 Auburn, Kalifornia) on yhdysvaltalainen seiväshypyn olympiavoittaja ja maailmanmestari.


title: Stacy Dragila

text: Sevillan MM-kisoissa 1999 Stacy Dragila voitti naisten seiväshypyn ensimmäisen maailmanmestaruuden. Vuotta myöhemmin Sydneyn olympialaisissa hänestä tuli lajin ensimmäinen olympiavoittaja. Kolmannen ulkoratojen arvokisavoittonsa hän sai Edmontonin MM-kisoissa 2001. Sisäratojen maailmanmestaruuden hän voitti Pariisissa 1997.


title: Stacy Dragila

text: Sevillan MM-kisojen 1999 finaalissa Dragila hyppäsi kaikkiaan 18 kertaa, mikä on määrältään MM-kisojen ennätys kaikki korkeussuuntaiset hypyt huomioon ottaen. Hän ylitti 415 ja 435 ensimmäisellä yrityksellä, 425, 440, 445, 455 ja ME-korkeutta sivuavan 460 toisella yrityksellä sekä 450 kolmannella yrityksellä. Lopuksi hän vielä pudotti kolmasti korkeuden 465, johon pahin kilpailija Anžela Balahonova sai käyttää yhden yrityksen pudotettuaan 460 kahdesti.


title: Stacy Dragila

text: Viimeisen maailmanennätyksensä 481 Dragila hyppäsi kesäkuussa 2001. Ennätyksensä 483 hän hyppäsi kesäkuussa 2004 mutta karsiutui finaalista samana vuonna Ateenan olympialaisissa.


title: Kovu

text: Kovu on fiktiivinen leijona Walt Disneyn elokuvasarjassa Leijonakuningas. Kovu esiintyy Leijonakuninkaan jatko-osassa Leijonakuningas 2 – Jylhäkallion ylpeys ja Leijonakuningas-trilogian spin-off-sarjassa, Leijonakaartissa. Kovu on Ziran poika, jonka Scar valitsi ennen kuolemaansa seuraajakseen. Kovulla on vanhempi veli Nuka ja sisko Vitani, joka on vain hiukan Kovua vanhempi. Swahilin kielellä Kovu (kuten myös englannin kielessä Scar) tarkoittaa arpea.


title: Kovu

text:
Elokuvassa "Leijonakuningas 2" Kovu rakastuu Simban tyttäreen Kiaraan. Aluksi Simba ei voi hyväksyä Kovua laumaansa, mutta lopuksi hän suostuu. Kovu kuuluu Ziran ilkeään suunnitelmaan, jonka avulla hän saisi Simban Kiaran kautta avautumaan Kovulle. Sitten, kun Kovu ja Simba olisivat kahdestaan
niin ulkolaiset kävisivät Simban kimppuun. Mutta, kun Kovu tutustuu paremmin Kiaraan ja Simbaan sekä muihinkin Jylhäkallion leijoniin saaden vielä kuulla minkälainen Scar oli, hän siirtyy Simban puolelle.


title: Kovu

text:
Kovun "valittuna" olemiseen liittyy ongelma, sillä elokuvassa Scarin mainitaan valinneen Kovun omakätisesti. "Zira: "Scar itse valitsi hänet...""
Jos Kovu olisi syntynyt jo Scarin elinaikana, olisi tämä paljon Kiaraa vanhempi. Todennäköisempää onkin, että Scar ennen kuolemaansa kertoi Ziralle haluavansa tämän seuraavasta pennusta kuninkaan, eli näin "valitsi" Kovun.


title: Kovu

text:
Elokuvassa korostetaan paljon sitä, ettei Kovu ole Scarin poika; "Nuka: "Kovu, Kovu, Kovu... Scar ei ollut edes hänen isänsä, otti vain laumaan."" ja
"Kovu: "Hän ei ollut isäni, mutta hän on osa minua...""
Kovu on vihreine silmineen sekä tummine turkkeineen ja harjoineen kuitenkin kuin ilmetty Scar. Alun perin hänen pitikin olla Scarin poika, mutta käsikirjoittajat huomasivat, että silloin tämä olisi sukua Kiaralle ollen tämän isän serkku. Tämän vuoksi tarinaa muutettiin siten, että Scarin isyyttä kiistetään jatkuvasti. Kovun ulkonäköä ei kuitenkaan muutettu.


title: Kovu

text: Oikeasti leijonalaumassa Kiaraa ja Kovua läheisemmätkin sukulaiset lisääntyvät keskenään.


title: Mfecane

text: Mfecaneliike (zulua, , tunnetaan myös sesothonkielisellä nimellä Difaqane ja Lifaqane) oli joukko suuria kansainvaelluksia, jotka aiheutuivat Shaka Zulun valloituksia pakoon lähteneestä väestöstä. Mfecaneliikkeen vaikutukset tuntuivat Keski- ja Itä-Afrikassa saakka. Mfecaneliikkeen väestöhistorialliset vaikutukset ovat epäselviä. Aikaisemman tutkimuksen perusteella luultiin, että sen seurauksena suuret alueet Afrikassa autioituivat, mutta uudemman tutkimuksen mukaan tämä näkemys on ollut liioiteltu. "Mfecanen" aikainen sekasorto mahdollisti myös buurien levittäytymisen pohjoisemmaksi 1830-luvulta alkaen ja loi pohjan apartheidin aikana esitetylle myytille buurien muuttamisesta "tyhjään maahan".


title: Mfecane

text: Muut liikkeen vaikutukset ovat kuitenkin merkittäviä. Eri banturyhmien valtiollinen kehitys nopeutui ja Afrikkaan syntyi useita uusia kuningaskuntia kuten Ndebele ja Gaza sekä edelleen olemassa olevat Besotho (nykyinen Lesotho) ja Swazi (nykyinen Swazimaa). "Mfecane" aiheutti alueella myös laaja kärsimystä. Tuhansia ihmisiä kuoli sodissa ja nälänhädissä, ja tuhannet ihmiset joutuivat pakenemaan kodistaan. Monet pakolaiset ajautuivat Kapmaahan siirtotyöläisiksi huonoihin olosuhteisiin.


title: Mfecane

text: Mfecanen syntyyn vaikutti useat paikalliset syyt, muun muassa liiallinen väestönkasvu, alueen luonnonvarojen loppuminen ja pitkään jatkunut kuivuus. Syyt myöhempään liikkeeseen alkoivat ilmetä 1700-luvun lopulla kun alueen väestö kasvoi nopeasti. Aikaisemmin harvasti maaseuduilla asuneet yhteisöt alkoivat muuttua tiiviimmiksi asutuskeskuksiksi. Tähän kehitykseen vaikutti merkittävästi portugalilaisten Mosambikiin tuoma maissi, joka tuotti alkuperäisiä viljelykasveja suuremman sadon ja mahdollisti siten suuremman väestön ruokkimisen. Bantumaanviljelijöillä ei ollut enää mahdollisuutta siirtyä väestönkasvun tieltä uusille viljelymaille, koska luoteessa vastaan tuli Kalaharin autiomaa ja etelässä Highveldin vuoristo. Alueen käytettävissä olevat vesivarat alkoivat myös huveta.


title: Mfecane

text: Vuodesta 1800 alkanut, kymmenen vuotta jatkunut kuivakausi aiheutti alueella laajoja ongelmia, joita lisäsi maissin perinteisiä viljelykasveja suurempi vedentarve. Nälänhätä aiheutti ryhmien välisiä yhteenottoja rajallisista resursseista ja sotien seurauksena alueen heimot alkoivat muodostaa sotilaallisesti vahvoja valtioita.


title: Mfecane

text:
Ngunieheimot muodostivat aluksi kolme pääryhmää: Dingiswaoyn johtama Mtethwan, Sobhuzan johtama Ngwanen sekä Zwiden johtama Ndwandwen kuningaskunta. Vuoteen 1817 mennessä Zulumaan hallinnasta sotivat pääasiassa Zwide ja Dingiswaoy. Tämän sodan aikana Dingiswaoyn joukkojen tärkeimmäksi johtajaksi nousi Shaka. Shaka löi pian Zwiden joukot. 1820-luvun aikana Shaka laajensi valtakuntaansa nykyisen Mosambikin rajalle asti pohoisessa, lännessä Lohikäärmevuorten taakse ja etelässä myöhemmän Transkein bantustanin rajoille asti. Zulukuningaskunnan väkiluku nousi yli 100 000:n ja hänen armeijassaan oli 40 000 miestä.
Zulumaasta pohjoiseen asuneen Ngwane-kansan johtaja Sobhuza loi sotilaallisen valtion, joka myöhemmin nimettiin hänen poikansa Mswatin mukaan ja muodosti nykyisen Swazimaan edeltäjän. Sobhuzan onnistui puolustaa alueitaan voimankäytön ja diplomatian yhdistelmällä. Hän loi avioliittojen kautta liittoja Ndwandwen ja myöhempien zulujohtajien kanssa ja maksoi näille myös veroja kun katsoi sen tarpeelliseksi. Sobhuzan luoma voimakkaan armeijan onnistui kuitenkin myös estää sotilaallisesti Dinganen valloituspyrkimykset 1830-luvulla.


title: Mfecane

text: Shakan aikalainen Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla. Hän linnoitti vahvasti "Thaba Bosiun" ylängön ja käyttäen tätä tukikohtanaan rakensi suuren kuningaskunnan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja ajoittain maksoi Shakalle suojelurahaa välttääkseen sotaa. 1830-luvun puoleen väliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.


title: Taitoluistelu talviolympialaisissa 1948

text: V talviolympialaisissa Sankt Moritzissa vuonna 1948 järjestettiin taitoluistelussa kolme kilpailua.


title: Vitani

text:
Vitani on Leijonakuningas 2 – Jylhäkallion ylpeys -elokuvassa esiintyvä naarasleijona. Vitanin nimeksi piti alun perin antaa Shetani, mutta se muutettiin koska nimi tarkoittaa swahilin kielessä paholaista.
Nimen "Vitani" merkityksestä on monta käsitystä, mutta swahilin kielen sana "vita" tarkoittaa sotaa.


title: Vitani

text: Vitani on Ziran tytär, ja isää ei tunneta. Vitanilla ei ole sukupuiden mukaan sisaria, mutta elokuvassa Vitanin lisäksi nuorempi urospentu Kovu ja vanhempi uros Nuka toimivat hyvin veljinä.


title: Vitani

text: Vitani toimii Ziran "oikeana tassuna" ja yrittää parhaansa mukaan auttaa tämän juonien toteuttamisessa. Zira on kouluttanut hänestä voimakkaan soturin, joka muiden ulkolaisten tavoin uskoo Scarin olleen oikea kuningas.


title: Vitani

text: Vitanin ja Kovun välisestä suhteesta ei elokuvassa saa paljoa selville, mutta he vaikuttat tulevan hyvin toimeen keskenään. Nukan kanssa Vitanilla on jatkuvasti pientä sanaharkkaa, mutta selvästi hän kuitenkin pitää Nukasta.


title: Vitani

text: Nuorena aikuisena Vitani lähetetään Nukan kanssa sytyttämään tulipalo savannille, jotta Kovu voisi pelastaa Simban tyttären Kiaran ja soluttautua jylhäläisten laumaan, tarkoituksenaan tappaa Simba. Myöhemmin Vitani näkee, että Kovu ei hyökännytkään Simban kimppuun kun oli tilaisuus, ja ilmoitti tästä Ziralle.


title: Vitani

text: Myöhemmin ulkolaiset hyökkäsivät Jylhämaahan. Kesken jylhäläisten ja ulkolaisten taistelun Kovu ja Kiara tulevat väliin ja Kiara saa Simban hyväksymään ulkolaiset laumaansa. Vitani on ensimmäinen joka ymmärtää, että taistelu on turhaa ja menee veljensä, Kovun, viereen. Kun Zira uhkaa Vitania, muutkin ulkolaiset menevät jylhäläisten luo, mutta Zira aikoo tappaa Simban. Kiara kuitenkin pysäytti hänet, ja he molemmat putosivat kalliolta ja Zira kuoli kun hän putosi tulvivaan jokeen. Vitani ja muut ulkolaiset liittyivät Simban laumaan ja katsoivat kun Simba, Nala, Kovu ja Kiara karjuivat yhdessä elokuvan lopussa.


title: Taitoluistelu talviolympialaisissa 1952

text: VI talviolympialaisissa Oslossa vuonna 1952 järjestettiin taitoluistelussa kolme kilpailua.


title: Ngunit

text: Ngunit ovat joukko bantukieliä puhuvia kansoja, jotka asuvat eteläisessä Afrikassa. Suurimmat nguniryhmät ovat zulut, swazit, xhosat ja matabelet.


title: Ngunit

text: Ngunit asuivat bantujen kansanvaelluksen jälkeen nykyisen KwaZulu-Natalin alueella, mutta hajaantuivat Shaka Zulun valloitussotien seurauksena mfecaneliikkeeksi kutsutussa kansanvaelluksesa. Eräät nguniryhmät vaelsivat nykyisen Malawin ja Tansanian alueelle ja jotkut perustivat omia kuningaskuntiaan kuten edelleen olemassa olevat Besotho (nykyinen Lesotho) ja Swazi (nykyinen Swazimaa).


title: Sound Theories

text: Sound Theories on Steve Vain sooloalbumi, joka julkaistiin vuonna 2007.


title: Jukataninkaklattaja

text: Jukataninkaklattaja ("Ortalis vetula") on keskiamerikkalainen kanalintu. Lajin nimesi ja kuvaili Johann Georg Wagler 1830. Lajin vanha nimi oli ruskosiipikaklattaja.


title: Jukataninkaklattaja

text: Linnun pituus on noin 46-60 cm ja paino noin 650 g. Höyhenpuku on pääosin ruskea, pitkähkö kaula ja pienehkö pää ovat ruskeat tai sinertävän tummat. Pitkä pyrstö on tumma ja siinä on kapea valkoinen kärki. Siivellä näkyy lennossa punertava kuvio. Koivet ovat pitkät. Kurkussa on paljas alue, joka soidinaikana muuttuu koiraalla puenertavaksi ja pullistuneeksi. Sukupuolet ovat muuten lähes samannäköiset. Lintu on arka ja liikkuu pääasiassa puiden latvustoissa, josta sen paljastaa aamuisin kuuluvat käheät huudot. Muita ääniä ovat korkeat vihellykset ja kaklatukset. Liikkuu parvissa, joissa on noin 15 yksilöä.


title: Jukataninkaklattaja

text: Kaklattajia on 12 lajia. Costa Ricassa elävä jukataninkaklattajapopulaatio on eristynyt ja jotkut tutkijat pitävät sitä eri lajina "O. leucogastra".


title: Jukataninkaklattaja

text: Meksikonlahden länsireunus Teksasin Rio Grandelta Jukatanin niemimaalle ja Costa Ricaan. Maailman populaation koko on 500 000–5 000 000 yksilöä. Laji on elinvoimainen. Se on paikkalintu.


title: Jukataninkaklattaja

text: Savannit ja pensaikot sekä puolikuivat metsät ja jokivarsien tiheiköt.


title: Jukataninkaklattaja

text: Pesä on rakennettu risuista ja ruohoista ja se sijaitsee yleensä matalalla puussa, joskus maassa. Munia on 2–4. Vain naaras hautoo ja haudonta kestää noin 25 päivää. Poikaset ovat pesäpakoisia ja lähtevät pesästä jo vuorokauden ikäisinä. Naaras, joskus molemmat emot, huolehtivat poikueesta joitakin päiviä.


title: Jukataninkaklattaja

text: Syö sekä puussa että maassa siemeniä, hedelmiä (muun muassa viikuna, palmut), tuoreita lehtiä ja kukkia.


title: Vandana Shiva

text: Vandana Shiva (s. 5. marraskuuta 1952 Dehradun, Intia) on intialainen filosofi, tutkija, ympäristöaktivisti, ekofeministi ja kirjailija. Shiva painottaa muun muassa luonnon monimuotoisuuden säilyttämistä, sosiaalista ja ekologista tasa-arvoa sekä luonnon huomioon ottamista erityisesti maataloudessa (esimerkkinään Intian omavaraiset viljelijät, jotka usein ovat naisia) visionaan sosiaalisesti ja ekologisesti kestävä yhteiskunta.


title: Vandana Shiva

text: Shiva on arvostellut muun muassa länsimaista tiedettä, globalisaatiokehitystä ja monikansallisia yhtiöitä. Hän kannustaa aktiiviseen protestiin monikansallisia yhtiöitä ja vapaakauppaa vastaan, paitsi kirjoitetulla sanalla ja tutkimuksilla, myös väkivallattomien mielenosoitusten avulla. Shivalle myönnettiin Right Livelihood -palkinto vuonna 1993 ("for placing women and ecology at the heart of modern development discourse"). Hän on Espanjan sosialistipuolueen ajatushautomon Fundacion IDEAS jäsen.


title: Vandana Shiva

text: Shiva opiskeli Kanadassa ja väitteli hiukkasfysiikasta vuonna 1978.


title: Vandana Shiva

text: Shiva on vastustanut voimakkaasti geenimuuntelua ja varoittaa suuryhtiöiden tavoitteista patentoida ruokakasvien siemenet ja tätä kautta omistaa koko ruokatuotannon pohja. Hänen kriitikkonsa ovat huomauttaneet tämän teorian epäloogisuudesta, koska patentointi voisi koskea vain muuntogeenisiä siemeniä, joiden käyttöä hän ei lainkaan hyväksy.


title: Vandana Shiva

text: Shiva ilmoitti tukevansa Michiganin valtionyliopistorakennuksen tuhopolttoa geenimuuntelua vastaan ja sanoi, että on rikollista kohdella tuhopolttajaa kuin rikollista.


title: Vandana Shiva

text: Kuuluisa ympäristöaktivisti Mark Lynas myönsi kirjassaan olleensa väärässä vastustaessaan geenimuuntelua ja esitti tosiasioiden olevan geenimuuntelun puolella.. Vandana Shiva arvosteli Lynasia: koska näin jalostetut kasvit voivat levitä luomuviljelijöiden peltoihin, Lynasin kanta on kuin vaatisi raiskaajille vapautta raiskata. Seuraajan arvosteltua Shivaa GMO:iden vertaamisesta raiskaukseen Shiva vastasi, että kasveillekin kuuluu koskemattomuus ja ihmiskeskeisestä maailmankuvasta pitää siirtyä maademokratiaan ("Earth Democracy"). Seuraaja vastasi, että Äiti Maa rikkoo jatkuvasti kasvien "koskemattomuutta", viitaten siihen, miten geenejä siirtyy tavallisista villikasveista toisiin. Mark Lynas totesi Shivan vertauksen raiskaajiin loukkaavaksi ja sanoi Shivan olevan huijari ja köyhien vihollinen. Toinen seuraaja huomautti, että Shiva ei verrannut raiskaajiin Lynasia vaan maanviljelijöitä.


title: Vandana Shiva

text:
""Vandana Shiva antaisi mieluummin intialaisten kuolla nälkään kuin syödä bioteknisesti jalostettua ruokaa"", totesi Alabaman Tuskegee Universityn kasvigenetiikan professori C.S. Prakash. Avustusjärjestöt
CARE ja Catholic Relief Society olivat tuoneet ravintoarvoiltaan korkealaatuista maissi-soijaseosta miljoonille ihmisille, joilta hirmumyrsky oli tuhonnut kodit, ja Shiva vaati Intian hallitusta vetämään sen pois. Miljoonat yhdysvaltalaiset ovat syöneet geeniruokaa vuosia ilman mitään terveyshaittoja.


title: Vandana Shiva

text: Shiva vastustaa myös sveitsiläisen instituutin kehittämää Kultaista riisiä, joka voisi estää miljoonien lasten sokeutumisen joka vuosi ja lievittää 250 miljoonan kehitysmaalaisen A-vitamiininpuutetta. Shiva sanoi, että Bengalin naiset kasvattavat 150 kasvista, joista muka saisi hyvin A-vitamiinia. Kalifornian yliopiston biotekniikkaohjelman johtaja Martina McGloughlin sanoi tämän muistuttavan Marie Antoinettesta, joka kehotti maanviljelijöitä syömään kakkua, jos heillä ei ollut varaa leipään. UNICEFin ravitsemustieteilijät epäilivät, että Shivan tarkoittamista kasviksista ei olisi edes fyysisesti mahdollista saada riittävästi A-vitamiinia. On myös kyseenalaista, voisivatko Kalkutan hökkelien asukkaat kasvattaa noita kasviksia lapsilleen. Tohtori Patrick Mooren mukaan useimmat näistä 250 miljoonasta lapsesta eivät syö juuri muut kuin kulhon riisiä päivässä. Tohtori Adrian Dubockin mukaan kultainen riisi ei olisi sen kalliimpaa kuin tavallinen ja A-vitamiinin puute on suurin sokeuden syy ja aiheuttaa myös 28 % maailman pikkulapsikuolemista.


title: Vandana Shiva

text: American Association for the Advancement of Sciencen kokouksessa International Agricultural Researchin johtaja Ismail Serageldin ihmetteli, miksi joku haluaa miljoonan lapsen kuolevan ja 2–3 miljoonan sokeutuvan vain siksi, että tapa jolla kultainen riisi aikanaan kehitettiin ei ole hänen mieleensä.


title: Vandana Shiva

text: Samalla kun Shiva kutsui GM-siemeniä "orjuuden siemeniksi", intialaiset viljelijät ottivat luvattomasti käyttöön Monsanton koeviljelmältä levinneitä tuholaisresistentin Bt-puuvillan siemeniä. Seitsemän vuotta myöhemmin viljelijät käyttivät luvatonta lajiketta jo 7 miljoonan hehtaarin alalla.


title: Vandana Shiva

text: Shiva väittää GM-tekniikan olevan testaamatonta, todistamatonta ja vaarallista, vaikka kaikki tämä on todistettavasti epätotta, kirjoittaa Stanfordin yliopiston tutkija Henry I. Miller. Shiva ei vain vastusta geenitekniikkaa vaan väittää jopa arviolta miljardi ihmishenkeä pelastaneen 1900-luvun "vihreän vallankumouksen" vahingoittaneen ympäristöä.


title: Vandana Shiva

text: Vuoden 2004 parhaasta tiedekirjasta palkittu tiedetoimittaja Ronald Bailey kirjoitti Vandana Shivan olevan "luddiitti": jos jokin on uutta, hän vastustaa sitä.


title: Vandana Shiva

text: C. Jackson on syyttänyt eräitä Shivan kantoja essentialistisiksi, siis Shiva katsoisi tiettyjen ominaisuuksien olevan välttämättömiä jollekin ihmisryhmälle, esimerkiksi miehille tai naisille.


title: Vandana Shiva

text: Vuonna 2002 Delhin Liberty Institute myönsi Shivalle "Bullshit Award for Sustaining Poverty" ("paskapuhepalkinto köyhyyden ylläpitämisestä") -palkinnon Johannesburgissa ja nimesi hänet "länsimaisen ekoimperialismin äänitorveksi".


title: Taitoluistelu talviolympialaisissa 1956

text: VII talviolympialaisissa Cortina d'Ampezzossa vuonna 1956 järjestettiin taitoluistelussa kolme kilpailua.


title: Donald I

text: Donald I (gaeliksi Domnall mac Ailpín) (s. 812 - k. 13. huhtikuuta 862) oli Skotlannin kuningas vuosina 858-862. Hän oli ensimmäisen kuninkaan, Kenneth I MacAlpinin veli ja silloisen perimysjärjestyksen nojalla laillinen perijä. Kuoltuaan hänet haudattiin Ionaan, jolloin kuninkaaksi tuli Kennethin poika Konstantin I.


title: Puuhanhi

text: Puuhanhi ("Anseranas semipalmata") kuuluu sorsalintuihin. Se luettiin aiemmin sorsien ("Anatidae") heimoon, mutta nykyisin sen katsotaan olevan oman puuhanhien ("Anseranatidae") heimonsa ainoa laji.


title: Puuhanhi

text: Puuhanhia elää maailmassa noin 1 000 000 yksilöä. Niitä elää luonnonvaraisena eniten pohjoisessa Australiassa ja eteläisessä Uudessa-Guineassa. Lajin elinympäristöä ovat avoimet ja märät paikat, kuten tulvaviljelmät ja suot. Puuhanhi on pääasiassa paikkalintu, kuivina aikoina se saattaa kuitenkin muuttaa pienen matkan päähän.


title: Puuhanhi

text: Puuhanhen pesä on maassa ja siinä on usein 5–14 munaa. Jotkut koiraat saattavat paritella kahdenkin naaraan kanssa.


title: Puuhanhi

text: Puuhanhi on helppo tunnistaa mustavalkoisen höyhenpeitteensä ja kellertävien jalkojensa perusteella. Puuhanhen jalat näyttävät enemmän kahlaajan kuin sorsan jaloilta, sillä niissä ei ole juuri lainkaan räpylöitä. Puuhanhi ruokkii itsensä vihanneksilla, joten räpylöitä ei vihannespelloilla juuri tarvitakaan. Koiraat ovat naaraita suurempia.


title: Puuhanhi

text: Puuhanhet pesivät ryhmissä ja ovat laumaeläimiä pesimäajan ulkopuolellakin. Ne voivat kokoontua muutaman tuhannen yksilön meluaviksi parviksi. Puuhanhen ääni on kovaääninen törähdys.


title: Taitoluistelu talviolympialaisissa 1960

text: VIII talviolympialaisissa Squaw Valleyssa vuonna 1960 järjestettiin taitoluistelussa kolme kilpailua.


title: Nitraus

text: Nitraus on kemiallinen prosessi jossa NO-ryhmä liitetään kohdemolekyyliin. Esim. nitroglyserolin valmistus, jossa glyseroli nitrataan typpihapolla nitroglyseroliksi.


title: Nitraus

text: Nitraus on kemiallinen prosessi, jossa vapautetaan esimerkiksi ammoniakista typpi, joka tunkeutuu teräksen pintaan. Typetyksessä (pitkä nitraus) kappale kuumennetaan ammoniakkikaasussa ja jäähdytetään, jolloin kappaleen pintaan muodostuu hyvin korroosiota kestävä pinta. Hiilitypetyksessä (lyhyt nitraus) kappaleen pintaan lisätään typen lisäksi hiiltä.


title: Taitoluistelu talviolympialaisissa 1964

text: IX talviolympialaisissa Innsbruckissa vuonna 1964 järjestettiin taitoluistelussa kolme kilpailua.


title: Taitoluistelu talviolympialaisissa 1964

text: Kilius ja Bäumler hylättiin vuonna 1966, kun paljastui heidän allekirjoittaneen ammattilaissopimuksen jo ennen olympiakisoja. He saivat mitalinsa kuitenkin takaisin vuonna 1987. Saksalaisparin hylkäyksen jälkeen hopealle nousseet Wilkes ja Revell sekä pronssille nousseet Josephit saivat pitää mitalinsa myös Kiliuksen ja Bäumlerin hylkäyksen perumisen jälkeen.


title: The Eye (vuoden 2002 elokuva)

text: The Eye ("Jian Gui") on vuonna 2002 valmistunut aasialainen kauhuelokuva, jonka ovat ohjanneet Pang-veljekset Oxide ja Danny Pang.


title: The Eye (vuoden 2002 elokuva)

text: Elokuva on uudelleenfilmatisoitu kahdesti: vuonna 2005 valmistui "Naina"-niminen intialainen uudelleenfilmatisointi, ja vuonna 2008 "The Eye" -niminen yhdysvaltalainen uudelleenfilmatisointi.


title: The Eye (vuoden 2002 elokuva)

text: Mun (Angelica Lee) sokeutui viisivuotiaana. Nyt, vuosia myöhemmin, hänelle tehdään sarveiskalvonsiirto, joka palauttaa hänen näkönsä. Pian hän alkaa nähdä aaveita joka puolella ja päättää selvittää, mistä on kyse.


title: Taitoluistelu talviolympialaisissa 1968

text: X talviolympialaisissa Grenoblessa vuonna 1968 järjestettiin taitoluistelussa kolme kilpailua.


title: Thandie Newton

text: Thandiwe Adjewa ”Thandie” Newton (s. 6. marraskuuta 1972 Lontoo, Englanti) on englantilainen näyttelijä.


title: Thandie Newton

text: Newton on zimbabwelaisen Nyashan ja englantilaisen Nickin tytär. Hän kasvoi Sambiassa sekä Cornwallin Penzancessa ja opiskeli Cambridgen yliopiston Downing Collegessa. Hän teki elokuvadebyyttinsä vuonna 1991 ja sai 2005 parhaan naissivuosan esittäjän Bafta-palkinnon. Newton vieraili muutaman jakson verran myös suositussa televisiosarjassa "Teho-osasto", jossa hänen roolihahmonsa oli Kem Likasu, joka avioitui myöhemmin John Carterin (Noah Wyle) kanssa.


title: Thandie Newton

text: Newton on ollut vuodesta 1998 lähtien naimisissa ohjaaja-käsikirjoittaja Ol Parkerin kanssa. Parilla on kaksi 2000-luvun alulla syntynyttä tytärtä ja 2014 syntynyt poika.


title: Taitoluistelu talviolympialaisissa 1972

text: XI talviolympialaisissa Sapporossa vuonna 1972 järjestettiin taitoluistelussa kolme kilpailua.


title: Doris Roberts

text: Doris May Roberts (4. marraskuuta 1925 St. Louis, Missouri – 17. huhtikuuta 2016 Los Angeles, Kalifornia) oli yhdysvaltalainen näyttelijä. Hänet tunnettiin parhaiten roolistaan Marie Baronena sarjassa "Kaikki rakastavat Raymondia".


title: Doris Roberts

text: Roberts teki televisiodebyyttinsä vuonna 1951. Hän alkoi samalla vuosikymmenellä esiintyä myös Broadwayssä, ja ensimmäisessä elokuvassaan hän esiintyi 1961. Hänen myöhempien elokuviensa joukkoon lukeutuivat "Kuherruskuukausimurhaajat" ("The Honeymoon Killers", 1970) ja "Pelham 1–2–3 kaapattu" ("The Taking of Pelham One Two Three", 1974).


title: Doris Roberts

text: Elokuvarooleistaan huolimatta Roberts tunnettiin etupäässä ansioistaan televisiossa. Hän sai Emmy-palkinnon vuonna 1983 sarjasta "Sairaalan syke" sekä vuosina 2001, 2002, 2003 ja 2005 sarjasta "Kaikki rakastavat Raymondia".


title: Doris Roberts

text: Roberts otti vuonna 1962 avioeron ensimmäisestä miehestään Michael Cannatasta. Pari sai pojan ja sittemmin kolme lapsenlasta. Hän meni vuonna 1963 uusiin naimisiin kirjailija William Goyenin kanssa; avioliitto päättyi miehen kuoltua leukemiaan 30. elokuuta 1983.


title: Doris Roberts

text: Roberts harrasti ruoanlaittoa ja julkaisi vuonna 2005 Danelle Mortonin kanssa kirjan "Are You Hungry, Dear? Life, Laughs, and Lasagna". Hän asui Los Angelesissa, ja hänellä on tähti Hollywood Walk of Famella.


title: Ammunta kesäolympialaisissa 1912

text: Tukholman kesäolympialaisissa 1912 ammunnassa kilpailtiin kymmenessä henkilökohtaisessa lajissa ja kahdeksassa joukkuelajissa.


title: Tiheysmatriisi

text: Tiheysmatriisi kuvaa kvanttisysteemin tilaa yleisemmin kuin pelkkä aaltofunktio, sillä se sallii myös sekoitetut tilat. Tiloja, joita voidaan kuvata pelkällä aaltofunktioilla sanotaan puhtaiksi. Tiheysmatriisin käsitettä käytetään erityisesti jollain tapaa avoimissa systeemeissä, joissa perussysteemin ympäristöllä on vaikutusta perussysteemin dynamiikkaan. Tiheysmatriisin avulla kvanttimekaniikasta voidaan myös johtaa useita tilastollisen fysiikan ja termodynamiikan käsitteitä.


title: Tiheysmatriisi

text: Oletetaan, että kvanttisysteemiä kuvaa enintään numeroituva joukko ominaistiloja formula_1. Tällöin sen tiheysmatriisi on yleisesti muotoa


Tiheysmatriisi


title: Tiheysmatriisi

text: missä formula_3 ovat kompleksikertoimia. Tiheysmatriisi on hermiittinen ja normalisoituva. Toisin sanoen


title: Tiheysmatriisi

text: ja


title: Tiheysmatriisi

text: missä Tr on matriisin jälki. Tiheysmatriisin diagonaalialkiot formula_6 kuvaavat tilojen formula_1 todennäköisyyksiä, ja ei-diagonaalialkiot tilojen välisiä koherensseja.


title: Tiheysmatriisi

text: Observaabelin formula_8 odotusarvo formula_9 voidaan laskea tiheysmatriisista käyttäen kaavaa


title: Tiheysmatriisi

text: missä formula_11 on operaattorin formula_12 matriisielementti.


title: Tiheysmatriisi

text: Tiheysmatriisi toteuttaa Liouvillen yhtälön


title: Tiheysmatriisi

text: missä formula_14 on Diracin vakio ja formula_15 on systeemin Hamiltonin operaattori. Avoimissa systeemeissä kiinnostavan osasysteemin tiheysmatriisia tutkittaessa saadaan yllä olevaan yhtälöön ympäristöä kuvaava lisätermi. Tuon lisätermin avulla voidaan tutkia mm. kvanttisysteemin relaksaatiota ja vaihekoherenssin menetystä.


title: Westendin Linja

text: Westendin Linja Oy oli espoolainen linja-autoyhtiö, joka harjoitti seutuliikennettä pääkaupunkiseudulla sekä Espoon sisäistä liikennettä. Lisäksi yhtiö liikennöi Kauniaisten palvelulinjaa sekä harjoitti tilausliikennettä. Westendin Linja oli Suomen paikallisliikenneliitto ry:n jäsen. Westendin Linja teki monen vuoden ajan yhteistyötä jääkiekkojoukkue Espoo Bluesin kanssa tarjoten seuran kannattajille ilmaiskyytejä jäähallille eri puolelta Espoota. Yhtiö sai YTV:n asiakastyytyväisyystutkimuksessa vuonna 2005 kiitosta kuljettajien ajotavasta sekä siitä, että he auttoivat ja neuvoivat matkustajia.


title: Westendin Linja

text: Veikko Tehiranta aloitti liikennöinnin Helsingin ja Westendin välillä 18.12.1958 ja perusti Westendin Linja Oy:n vuonna 1960. Yhtiö osti vuonna 1975 Vanhankylän Linja Oy:n ja vuonna 1980 Linjamatka Oy:n. Linjebuss osti vuonna 1994 Westendin Linja Oy:ltä sen oman linjaliikenteen ja -kaluston Linjamatka Oy -nimisenä, mutta itse pääyritys jäi toimimaan ja palasi myöhemmin linjaliikenteeseen. Yhtiön toiminta loppui sen jätettyä konkurssihakemuksen 1.10.2012.


title: Robert Guillaume

text: Robert Guillaume (synt. Robert Peter Williams; 30. marraskuuta 1927 St. Louis, Missouri – 24. lokakuuta 2017 Los Angeles, Kalifornia) oli yhdysvaltalainen teatteri- ja televisiorooleistaan tunnetuksi tullut näyttelijä. Hän esitti Benson DuBoisia sarjoissa "Kupla" ja "Benson".


title: Robert Guillaume

text: Guillaume syntyi St. Louisissa, Missourissa, ja opiskeli St. Louisin ja Washingtonin yliopistoissa. Hän suoritti myös armeijan ennen näyttelijänuran alkamistaan. Hän teki Broadway-debyyttinsä vuonna 1961. Hän sai kaksi Emmy-palkintoa vuosina 1979 ja 1985 ja oli lisäksi mm. Golden Globe- ja Tony-ehdokkaana.


title: Robert Guillaume

text: Guillaumella oli ajoittain rooleja myös elokuvissa, kuten "" Philmore Walkerina ja "Big Fishissä" tohtori Bennettinä. Hän ja hänen ensimmäinen vaimonsa Marlene Williams erosivat vuonna 1983; liitosta oli syntynyt kaksi poikaa. Vuonna 1984 hän meni uusiin naimisiin Donna Brown Guillaumen kanssa. Heille syntyi vuonna 1990 tytär Rachel. Samana vuonna toinen pojista menehtyi 32-vuotiaana AIDSiin.


title: Robert Guillaume

text: Guillaume toipui lievästä aivoverenkiertohäiriöstä, jonka hän koki 14. tammikuuta 1999 erään "Sports Night" -sarjan jakson kuvausten ollessa käynnissä. Hänellä on tähdet Hollywood ja St. Louis Walk of Fameissa.


title: Robert Guillaume

text: Guillaume tunnetaan myös ääninäyttelijänä: hän oli "Leijonakuninkaan" ja sen jatko-osien Rafiki sekä "Half-Life 2" -pelin Eli Vance. Jälkimmäisestä hänelle myönnettiin vuonna 2005 Interactive Achievement Award.


title: Doug O’Brien

text: Doug O’Brien (s. 16. helmikuuta 1984 St. John’s) on kanadalainen jääkiekkopuolustaja. O’Brien pelasi neljä kautta Quebec Major Junior Hockey Leaguessa (QMJHL) ennen ammattilaisuransa alkua.


title: James Couttet

text: James Couttet (18. heinäkuuta 1921 Chamonix, Ranska – 13. marraskuuta 1997 Chamonix) oli ranskalainen alppihiihdon maailmanmestari ja olympiamitalisti.


title: James Couttet

text: James Couttet voitti syöksylaskun maailmanmestaruuden Engelbergissä 1938. Toisen maailmansodan jälkeen hän sai kaksi alppihiihtomitalia sekä Sankt Moritzin olympialaisissa 1948 että Aspenin MM-kisoissa 1950. Suurpujottelu tuli arvokisojen ohjelmaan vasta 1950, ja Couttet oli ensimmäinen alppihiihtäjä, joka saavutti urallaan arvokisamitalin niin pujottelussa, suurpujottelussa, syöksylaskussa kuin alppiyhdistetyssäkin.


title: Siniliitäjä

text: Siniliitäjä ("Halobaena caerulea") on pieni ulappalintuihin kuuluva valtamerilintu. Lajin nimesi Johann Friedrich Gmelin vuonna 1789. Siniliitäjä on sukunsa ainoa edustaja. Se on läheistä sukua prioneille ("Pachyptila").


title: Siniliitäjä

text: Linnun pituus on noin 29 senttimetriä ja paino noin 200 grammaa. Höyhenpuku on alta valkoinen ja päältä siniharmaa. Pää on sinimusta. Pyrstössä on valkoinen kärki, koivet ovat siniset ja räpylät lihanväriset, nokka on sinimusta ja koukkukärkinen. Sukupuolet ovat samanvärisiä.


title: Siniliitäjä

text: Siniliitäjä pesii eteläisellä Atlantilla ja Intian valtamerellä sijaitsevilla eristyneillä saarilla, Etelämantereen tuntumassa. Maailman populaation koko on noin 2 miljoonaa yksilöä. Lajin kanta on elinvoimainen. Pesimäajan ulkopuolella laji vaeltelee Etelä-Amerikan, Etelä-Afrikan, Australian, Uuden-Seelannin ja Etelämantereen vesillä. Lajia ei ole tavattu Suomessa.


title: Siniliitäjä

text: Siniliitäjän elinympäristöä ovat vuoristoiset eristyneet saaret sekä valtameret.


title: Siniliitäjä

text: Siniliitäjä pesii valtavina yhdyskuntina, muun muassa lähes 150 000 paria pesii Mayes Islandilla. Laji kaivaa pesäkäytävän maahan ja munii sen perälle yhden munan. Molemmat puolisot hautovat, yhteensä noin 50 päivää. Poikanen oppii lentämään noin 55 päivän ikäisenä. Emot tuovat poikaselle ruokaa vain öisin välttääkseen kihujen ja lokkien ryöstelyt.


title: Siniliitäjä

text: Laji syö pääasiassa krillejä ja myös muita selkärangattomia sekä kaloja.


title: Maailman pisin luokkaretki

text: Maailman pisin luokkaretki on Nylon Beatin 8. elokuuta 2007 julkaistu remasteroitu kokoelma-albumi. Albumilta julkaistiin heinäkuussa 2007 singlenä kappale "Seksi vie 12 apinaa kuumalle hiekalle", jossa on yhdistetty neljä yhtyeen aiempaa hittiä. Albumilla on myös mukana päivitetty versio "Syytön" -hitistä, joka julkaistiin syksyllä 2007 myös singlenä.


title: Maailman pisin luokkaretki

text: Albumi nousi Suomen virallisen listan sijalle 15.


title: Chiharu Igaya

text: Chiharu Igaya (s. 20. toukokuuta 1931) oli japanilainen Kansainvälisen olympiakomitean varapuheenjohtaja ja entinen alppihiihtäjä.


title: Chiharu Igaya

text: Igaya saavutti pujottelussa olympiahopeaa Cortina d'Ampezzon kisoissa 1956. Hän oli ensimmäinen japanilainen talviolympialaisten mitalisti. Kaksi vuotta myöhemmin hän sai samassa lajissa pronssia Bad Gasteinin MM-kisoissa.


title: Chiharu Igaya

text: Hän osallistui ensimmäisen kerran talvikisoihin Oslossa 1952 ja oli 11. pujottelussa, 20. suurpujottelussa ja 24. syöksylaskussa. Hän osallistui vielä Squaw Valleyn talviolympialaisiin 1960 ja oli 12. pujottelussa, 23. suurpujottelussa ja 34. syöksylaskussa.


title: Chiharu Igaya

text: Chiharu Igaya valittiin Kansainvälisen olympiakomitean jäseneksi 1982, toimeenpanevaan komiteaan kahteen otteeseen eli vuosiksi 1987–1991, 1996–2000 ja KOK:n varapuheenjohtajaksi vuosiksi 2005–2009. Hän oli kaksien talvikisojen arviointikomitean puheenjohtaja eli vuosien 1988 ja 2002 kisojen. Vuonna 2012 hänen oli saavuttanut 80 vuoden iän, jolloin jäsenyys päättyi ja nimettiin kunniajäseneksi.


title: Roberto Hilbert

text: Roberto Hilbert (s. 16. lokakuuta 1984 Forchheim, Baijeri, Saksa) on saksalainen jalkapalloilija, joka pelaa turkkilaisessa Beşiktaşissa.


title: Since 1987

text: Since 1987 on suomalaisen R&B-laulaja Ronin debyyttialbumi, joka julkaistiin 17. toukokuuta 2006 Sony BMG -levy-yhtiön kautta.


title: Since 1987

text: "Since 1987" nousi Suomen virallisella albumilistalla parhaimmillaan sijalle 26. Yhteensä se säilyi listalla kolme viikkoa, kahden ensimmäisen viikon sijoitus oli 39. Albumin suurin hitti oli kappale "Don't Wanna B Alone", josta tehtiin myös musiikkivideo.


title: Horat

text: Horat ( 'tunnit') olivat kreikkalaisessa mytologiassa alun perin luonnonjärjestyksen ja vuodenaikojen jumalattaria, mutta hellenistisellä ajalla he muuttuivat yleisen järjestyksen ja oikeuden jumalattariksi. Useimmiten heidän vanhemmikseen mainitaan Zeus ja Themis ja Moirat heidän sisarpuolikseen, mutta vuodenaikojen jumalattarina heidät mainitaan myös Helioksen ja Selenen tyttäriksi, jotka vartioivat Olympoksen portteja ja huolehtivat maan hedelmällisyydestä ja ohjasivat säätä.


title: Horat

text: Hyvin varhaisina aikoina horat olivat vuodenaikojen jumalattaria: Thallo, Aukso ja Karpo — muinaisilla kreikkalaisilla oli ainoastaan kolme vuodenaikaa. Taiteessa heidän kuvattiin nuoriksi viehättäviksi neidoiksi, joita ympäröi runsas kasvillisuus ja värikkäät kukat.


title: Horat

text: Thallo ( 'kukoistava, kukintojen tuoja') oli kevään ja kukintojen jumalatar, josta tuli nuoruuden suojelija.


title: Horat

text: Aukso ( 'kasvu, lisääntyminen') oli kesän jumalatar, jota palvottiin Ateenassa myös toisena khariiteista.


title: Horat

text: Karpo ( 'hedelmä, vuodentulo') oli syksyn jumalatar, joka hallitsi kypsymistä ja sadonkorjuuta.


title: Horat

text: Hellenistisellä ajalla horat olivat lain ja järjestyksen jumalattaria, jotka pitivät yllä yhteiskunnan järjestystä. Heidän nimensä olivat Eunomia, Dike ja Eirene.


title: Horat

text: Dike ( 'oikeus') oli oikeuden ja oikeudenmukaisuuden jumalatar, joka hallitsi maallista oikeutta.


title: Horat

text: Eunomia ( 'järjestys') oli järjestyksen ja lainmukaisen hallitsemisen jumalatar.


title: Horat

text: Eirene ( 'rauha') oli rauhan ja vaurauden jumalatar. Hänet kuvattiin nuoreksi neidoksi, joka piti käsissään runsaudensarvea, oliivipuun oksaa tai Hermeen sauvaa.


title: Maitohappobakteeri

text: Maitohappobakteereihin eli laktobasilleihin luokitellaan bakteerit, jotka tuottavat hiilihydraateista käymistuotteinaan maitohappoa. Tyypillisimpiä maitohappobakteerisukuja ovat perinteisissä hapatetuissa elintarvikkeissa käytetyt "Lactobacillus", "Lactococcus", "Pediococcus", "Leuconostoc" ja "Enterococcus". Usein maitohappobakteeriksi mielletään myös "Bifidobacterium"-sukuiset lajit, vaikka ne eivät maitohappoa tuotakaan.


title: Maitohappobakteeri

text: Maitohappobakteerit ovat tärkeässä roolissa monien maitotuotteiden valmistuksessa. Näitä ovat muun muassa jogurtti, piimä, viili ja juustot. Maitohappobakteereita hyödynnetään hapattajina myös monissa muissa elintarvikkeissa kuten suolakurkussa, hapankaalissa, kestomakkaroissa ja hapanjuureen valmistetuissa leivissä.


title: Maitohappobakteeri

text: Useat maitohappobakteerit kuuluvat ihmisen suoliston normaaliflooraan. Maitohappobakteereita käytetään myös probiootteina eli terveyttä edistävinä bakteereina


title: Hätävilkku

text: Nelivilkku, Nelivilkut, nelisuunnat, varoitusvalot, joita puhekielessä lähes aina kutsutaan hätävilkuksi, tarkoittaa ajoneuvon toimintoa, jossa kummankin puolen suuntavilkut vilkkuvat yhtäaikaisesti. Hätävilkun tarkoituksena on varoittaa muita tien käyttäjiä poikkeavasta liikennetilanteesta, kuten esimerkiksi onnettomuudesta tai esteestä tiellä.


title: Hätävilkku

text: Hätävilkut yleistyivät autoissa vasta autojen sähköistymisen myötä. Ennen vilkkuja käytetyissä mekaanisissa suunnannäyttölaitteissa ei hätävilkkuominaisuutta vielä ollut. Nykyisin hätävilkut ovat kansainvälisesti vaadittu ominaisuus jokaiselta tieliikenteeseen rekisteröitävältä ajoneuvolta.


title: Hätävilkku

text: Hätävilkun käyttö on määritelty tieliikennelaissa seuraavasti:


title: Hätävilkku

text: ”"Suuntavalojen hätävilkkukytkentää, jolloin kaikki suuntavalot vilkkuvat samanaikaisesti tai vuorotellen edessä ja takana, saa käyttää vain, jos ajoneuvo on onnettomuuden, vaurion tai muun pakottavan syyn johdosta jouduttu pysäyttämään sellaiseen paikkaan, jossa se voi aiheuttaa erityistä vaaraa muulle liikenteelle."”


title: Hätävilkku

text: Hätävilkkujen tarkoitus on esimerkiksi varoittaa muita liikenteessä olevia, että ajoneuvo on joutunut pysähtymään keskelle todella korkean nopeusrajoituksen omaavaa tietä paikalleen tai lähes täydellisesti hitaasti liikkuvan liikenteenteen takia. Hätävilkkuja voi myös käyttää ilmoittamaan muita että auto on hajonnut tielle tai tien pientareelle niin että se haittaa muuta liikennettä.


title: Hätävilkku

text: Sen sijaan hätävilkun käyttö muun liikenteen varoittamiseen esimerkiksi työskenneltäessä tienpitoajoneuvolla poikkeavasti liikkuen on erikseen kielletty tiellä tehtävien töiden turvallisuusmääräyksissä. Tähän tarkoitukseen tulee käyttää katolle asennettua varoitusmajakkaa.


title: August Burns Red

text: August Burns Red on yhdysvaltalainen metalcorea soittava yhtye. Se perustettiin Lancasterissa Pennsylvanian osavaltiossa maaliskuussa vuonna 2003. Pian yhtye alkoikin keikkailla ympäri Lancasteria. Se sai sopimuksen CI Recordsilta vuonna 2004, ja sen alla he julkaisivat "Looks Fragile After All" -EP:n. Tällä raukesi levytyssopimus Solid State Recordsin kanssa vuonna 2005. Jo samana vuonna 8. marraskuuta yhtye julkaisi kokopitkän debyyttinsä "Thrill Seeker". Levyn tuotti Killswitch Engagestakin tuttu Adam Dutkiewicz. Yhtyeen seuraava levy "Messengers", julkaistiin 19. kesäkuuta 2007. Tällä kertaa tuottajana toimi Tue Madsen. Yhtyeen kolmas levy Constellations, julkaistiin 14. heinäkuuta 2009.


title: Ratchet (Transformers)

text: Ratchet on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa. Ratchet muuntautuu yleensä ambulanssiksi. Ratchetin pahimpiin ongelmiin kuuluu hänen liialinen itsensä työllistäminen. Potilaan menetyksen hän kokee pahimpana käänteenä, eikä pysty päästämään helpolla irti.


title: Ratchet (Transformers)

text: Ratchet toimi Autobottien johtavana lääkintämiehenä heidän tehtävässään etsiä uusia energialähteitä Cybertonille taistelussa Decepticoneja vastaan. Vihollisten hyökätessä heidän alukseensa Ratchet yritti puolustaa alustaan hyökkäämällä Soundwaven kimppuun, mutta tulikin heitetyksi tietokoneen konsolien päälle. Ratchet ja muut autobotit joutuivat pakon edessä hätästaattiseen tilaan, kun heidän aluksensa törmäsi Maassa olleeseen tulivuoreen. Neljä miljoonaa vuotta myöhemmin tulivuori purkaantui ja sen aiheuttama tärinä aktivoi heidän tietokoneensa Teletraan 1:n, joka herätti aluksi Decepticonit eloon ja myöhemmin myös Autobotit Starscreamin epäonnistuneen yrityksen johdosta tuhota heidät. Herättyään Ratchet sai muuntautumismuodokseen ambulanssin.


title: Ratchet (Transformers)

text: Myöhemmin Ratchet pelasti yhdessä Haulerin kanssa Decepticoneja vakoilleet Houndin ja Cliffjumperin, joista Hound oli pudonnut rotkoon Laserbeakin hyökkäyksen seurauksena. Ratchet korjasi epäkunnossa olleen Houndin, jonka jälkeen Ratchet oli osa taisteluryhmää, joka lähetettiin estämään decepticoneja varastamasta oljyä öljynporauslautalta. Hän ei kuitenkaan pärjännyt hyvin taistelun aikana.


title: Ratchet (Transformers)

text: Ratchet vietti suurimman osan ajastaan Autobottien tukikohdassa Wheeljackin kanssa luoden ja korjaten muita autoboteja. He loivat muun muassa Dinobotit.


title: Ratchet (Transformers)

text: Ratchetin äänenä läpi sarjan oli Don Messick, kun taas Wally Burr korvasi hänet jaksossa "Masquerade".


title: Ratchet (Transformers)

text: Ratchetilla oli erittäin pieni rooli elokuvassa "", jossa hän tuli ammutuksi kun Megatron hyökkäsi joukkoineen Autobottien sukkulaan.


title: Ratchet (Transformers)

text: Elokuvassa Ratchet muuntautuu Hummer H2 -pelastusautoksi ja toimii Autobottien lääkintäupseerina. Hän uskoo yhteenottojen ratkeavan rauhaisalla tavalla ilman väkivaltaa, mutta Optimus Primen käskyn käydessä Ratchet kykenee käyttämään väkivaltaisia otteita.


title: Ratchet (Transformers)

text:
Ratchet käyttää aseinaan sahaa ja konekiväriä, jotka ilmaantuvat hänen käsistään. Ratchetilla on myös laserskanneri, jolla hän tutkii potilaiden tilanteen. Aikaisempien Michael Bayn haastattelujen mukaan Ratchet on 732 senttimetriä pitkä, kuitenkin "" -videopelin virallisen oppaan mukaan Ratchet on 610 senttimetriä pitkä. Yhdistyneen kuningaskunnan "The Transformers" -lehdessä hänen pituudeksi on ilmoitettu 612 senttimetriä ja painoksi 6.7 tonnia, sekä huippunopeudeksi 370 km/h. Elokuvassa Ratchetin äänenä toimii Robert Foxworth.
"Transformers: The Game" -pelissä Ratchet esiintyi ainoastaan pelin animaatiopätkissä ja puhuikin ainoastaan yhdessä niistä. Hänen äänenään tässä pelissä on Fred Tatasciore.


title: Ratchet (Transformers)

text:
"ssa" Ratchet esiintyi huomattavasti harvemmin kuin edellisessä. Dialogiakin hänellä oli vain neljä repliikkiä.
"" -pelissä Ratchet on yksi viidestä Autobottikamppanjan pelihahmosta. Ratchet käyttää aseenaan energonmultisädekanuunaa ja kranaatinheitintä, jolla heitetyt kranaatit tarttuvat kaikkeen mihin ne koskevat. Erikoiskykynä hänellä on parantuminen (Decepticonkamppanjassa Long Haulilla on sama erikoiskyky).


title: Ratchet (Transformers)

text: Elokuvassa "" Ratchetilla oli merkittävämpi rooli kuin edellisessä osassa. Alussa hän oli mukana Tšernobylissä tutkimassa sen ydinvoimalaa. Hän lähti myös Optimuksen mukaan Kuuhun noutamaan Sentinel Primen ja tämän pilarit ja veivät ne Maahan. Hän osallistuu myös Chicagossa käytävään taisteluun, jonka aikana hän ja Bumblebee tuhoavat hallintapilarin. Ratchet oli elokuvan lopussa yksi eloonjääneistä Autoboteista ja kehui Bumblebeen taistelutaitoja.


title: Ratchet (Transformers)

text: Ratchetilla on uusi haarniskan väri. Tässä elokuvassa Ratchet onkin vihreä ja valkoinen.


title: Ratchet (Transformers)

text: Ratchet esiintyy lyhyesti elokuvassa "Transformers – Tuhon aikakausi". Toisin kuin Optimus ja Bumblebee, Ratchet on säilyttänyt aiemman ulkomuotonsa sekä robotti- että ajoneuvomuotoa myöten.


title: Ratchet (Transformers)

text: Ratchet piileskeli Harold Attingerin lähettämiä Cemetery Windin agentteja sekä palkkionmetsästäjä Lockdownia eräässä laivassa. Ratchet yritti vakuuttaa ihmisille olevansa vaaraton, mutta hänet haavoitettiin liikkumiskyvyttömäksi. Kun Lockdown kysyi Optimus Primen olinpaikasta, Ratchet kieltäytyi kertomasta, joten Lockdown repi irti hänen kipinänsä. Kaapattuaan yhden CIA:n kameraroboteista, Autobotit näkivät nauhoitteet Ratchetin kuolemasta sekä sen kuinka KSI käytti hänen jäännöksissä olevaa metallia omien luomustensa rakentamiseen.


title: Ratchet (Transformers)

text: Ratchet on yksi vanhimmista Autoboteista "" -sarjassa ja Optimus Primen ryhmässä, jossa hän on varakomentajana Optimuksen jälkeen. Kokeneena taistelijana on ainut, joka on kokenut suuren sodan miljoonia vuosia sitten, jolloin Ratchet toimi lääkintämiehenä. Sodan aikaiset tapahtumat ovat vaikuttaneet häneen henkisesti ja fyysisesti, jonka vuoksi Ratchet on usein kärttyisä ja näkee painajaisia menneistä kauhun hetkistä.


title: Ratchet (Transformers)

text: Hän usein joutuu komentelemaan Bumblebeeta, joka viisastelee muiden kustannuksilla. Ratchetin erikoiskykyihin lukeutuvat muun muassa magnetismi, joiden sädettä hän kykenee hallitsemaan käsistään tulevilla kaksipiikkisillä haarukoilla. Ratchet muuntautuu alkuperäiseen tapaansa ambulanssiksi.


title: Ratchet (Transformers)

text: Ratchetin äänenä toimii Annie-palkittu Corey Burton, joka on muun muassa myös Megatronin äänenä samassa sarjassa.


title: Ratchet (Transformers)

text: Kirjan "" mukaan Ratchet syntyi Alkuperän aikakaudella, joka alkoi Predaconien sukupuuton jälkeen. Hän opiskeli lääkintämieheksi Iaconissa ylilääkäri Remedyn oppilaana. Hän ja hänen kollegansa, hämähäkkimäisiin Arachniconeihin kuuluva Cogwheel, olivat ensimmäiset Cybertronin asukkaat, jotka saivat tietää Quintessonien olemassaolosta.


title: Ratchet (Transformers)

text: Ratchet on lääkintämies, joka teki usein yhteistyötä Optimuksen kanssa Cybertronilla sodassa Decepticoneja vastaan. Ratchet käyttää aseinaan neutronitoistajaa ja energonkaksoiskirvestä.


title: Ratchet (Transformers)

text: Animaatiosarjassa "" on Maan Autobottien lääkintämies ja teknikko, joka on tuntenut Optimus Primen kauemmin kuin muut. Hän on rakentanut myös tukikohtaan maasillan, avaruussillan rajoitetumman version. Hän on ihmisiä kohtaan epäluottavaisempi kuin muut Autobotit, eikä pidä siitä, että yhä useampi heistä tietäisi heidän olemassaolostaan. Lisäksi Ratchetille Cybertronin elvyttäminen on tärkeämpää kuin muille. Jaksossa ""Miinus yksi"" hän joutui Megatronin vangiksi, sillä tämä halusi hänen täydentävän synteettisen energonin kaavan.


title: Adrián González

text: Adrián González Morales eli Adrián (s. 25. toukokuuta 1988 Madrid, Madridin alue, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Primera Divisiónin Rayo Vallecanoa.


title: Adrián González

text: Adrián on Real Madridin ja Espanjan maajoukkueen entisen pelaajan Míchelin poika.